Eibarren 675. urteurrena (1346-2021) — Armagintzaren Museoa\nEibarren 675. urteurrena (1346-2021)\nEibarko hiriaren 675. urteurrena da otsailaren 5ean, eta Armagintzaren Museoak hainbat opari prestatu ditu hiriarentzako.\n675. urteurren honen hilean, Armagintzaren Museoak Eibarren sorrerari buruzko bideo bat prestatu du. Javier Elorzak idatzitako Eibar: orígenes y evolución, s.XIV al s.XVI liburua eta Xabier Untzetabarrenetxearen marrazki originala oinarri, Leire Kareagak prestatu ditu bideorako irudiak. Bideoa eta irudiak Museoaren harreran egongo dira ikusgai otsailean.\n1346ko otsailaren 5ean sortu zen Eibar, Gaztelako Alfontso XI.ak emandako herri-agiriari esker. Hiriaren jarduera industrialak bereizi du beti Eibar. Hasierako errotak eta burdinolak ferramenteria bihurtu ziren pixkanaka, eta haiek eibartar armagintzaren sorrera eragin zuten. Lehenengo fabrika eta tailerrak industria handiak bihurtu ziren geroago, eta horrela sortu zen Eibarko armagintza tradizioa.\nXX. mendean zehar, fabrika askok ekoizpen sistema aldatu zuten eta beste produktu berri batzuk ekoizten hasi ziren. Marka hauek gaur egun ere erabiltzen ditugu eta oso ezagunak dira: Alfa, Orbea, El Casco…\nEibar armagintzaren arloan mundu mailako erreferentzia da oraindik, eta bertan ekoizten eta esportatzen diren objektuak kalitate hobe ezinekoak dira.\nArmagintzaren Museoko sarrera dohainik izango da hilabete osoan zehar.


Irekia Eusko Jaurlaritza - Gobierno Vasco :: Eusko Jaurlaritzak beste txosten bat bidali dio Industria Ministerioari, Euskadiko industrian energia sektorearen erreformak duen eragina arintzeko neurriekin\nEusko Jaurlaritzak beste txosten bat bidali…\nEusko Jaurlaritzak beste txosten bat bidali dio Industria Ministerioari, Euskadiko industrian energia sektorearen erreformak duen eragina arintzeko neurriekin\n2015.eko otsailak 15\n2013. urtearen amaieran igorri eta akordio partzial batzuk lortu zituen lehen txostenean proposatutako neurrien ildotik doa azken hau\n2015eko otsaila- Iragan abenduan energia asko kontsumitzen duten euskal enpresekin hartutako konpromisoak betez, Eusko Jaurlaritzako Ekonomiaren Garapen eta Lehiakortasun sailburu Arantxa Tapiak beste txosten bat bidali dio Industria Ministeriori aste honetan. Txosten horretan, berriz ere, energia sektorearen erreforma Euskadiko industrian eragiten ari den kaltea edo galera argi adierazten da.\nLehen aldaketak edo erreformak egin zirenetik urtebete pasatxo igarota, euskal industrian izaten ari den eragina aztertzeaz gain, sei neurri zuzentzaile ere proposatzen ditu txosten berri horrek, industria arloaren lehiakortasuna sustatzeko eta, aldi berean, sistema elektrikoaren defizita murrizten jarraitzeko.\nJosé Manuel Soria ministroari bidalitako txosten horrek eguneratu egiten du iaz igorritakoa. Era berean, Eusko Jaurlaritzak, iragan abenduaren 29an, sektore eta enpresa industrialetako ordezkariekin egin zuen bileran hartutako konpromisoak betetzea dakar txostenak, elektrizitate sektorearen erreformak eta enkante bidezko etengarritasunaren ordainketa sistema berriak eragindako sektore eta enpresa industrialetakoekin, hain zuen ere. Bilera horrek bide eman zuen iritzi bateratuak izateko zenbait gaiez; esaterako, industriari ezarritako energia elektrikora sartzeko bidesari berriek zer-nolako eragina duten haien lehiakortasunean eta hobekuntza teknologikoetan inbertsioak egiteko aukeretan.\nErreformak eragindako industrien ekarpenek eta araudi berria aplikatzen hasi zenetik igaro urtebetearen inguruan egindako azterketa zorrotzak hauxe erakusten dute: energiara sartzeko kostuak eta sistema elektrikoaren defizita murrizteko bideak dira lehenbailehen konpondu beharreko aspektu nagusiak, energia asko kontsumitzen duten sektoreetan eragin kaltegarriagorik izan ez dezaten; izan ere, energia eta lan faktoreek kostu lehiakorragoak dituzten nazioarteko merkatuetan lehiatzen dira sektore horiek.\nEusko Jaurlaritzak ministrori aurkeztutako proposamena honako sei jarduera-ildo hauetan laburbiltzen da:\nEnergia kostuen behatoki bat eratzea,industria sektore guztietan kostuen nondik norakoa izateko aldiro, energia eta industria politikan erabakiak hartzea erraztuko lukeena.\nSartzeko tarifa industrialen sistema bat ezartzea, lehiakorrak, europarrak eta ez diskriminatzaileak izan daitezen; tarifa horietan dauden kontzeptuei dagokienez, inolako diskriminaziorik izan ez dadin, eta Europan antzeko diren kontsumo mailekin eta sektoreekin koherentea izateko.\nEgungo etengarritasun sistema berregituratzea, enkanteetan oinarritzen dena eta euskal enpresek metodo desegokitzathartzen dutena.\nEnpresak saretara sartzeko bideak hobetzea, enpresek konexio-gunea eta hornidura-tentsioa aldatzeko eskabidea egiteko eskubidea izan dezaten.\nAldi baterako zerga salbuespen sektorialak izatea, industria politika lehiakorra sustatzeari begira, lehiakortasun handiaren pean diharduten sektoreei zuzendua, jadanik beste herrialde europar batzuek egiten duten bezala.\nEnergiaren gainkostu sozialak eta ez penintsularrak Estatuaren Aurrekontu Orokorretara bideratzea edo aldatzea, egungo industrien energia fakturaren kostua bidegabeki igoarazten duten kontzeptuak baitira.\nRT @Mugatik: El Gob Vasco dirige un informe a Soria para bajar el coste industrial de la electricidad, y que los paguemos el resto http://t…\nEl Gob Vasco dirige un informe a Soria para bajar el coste industrial de la electricidad, y que los paguemos el resto http://t.co/lT9GbHKUVZ\nEusko Jaurlaritzak premiazko neurriak proposatuko dizkio Ministerioari altzairugintzan ezartzeko\nKlima aldaketaren Euskal Legearen Proiektua aurkeztu da (2011-05-24(e)ko Kointseiluan hartutako erabakia)


Ttipi-Ttapa 2020-11-19 20:00\nLudoteka osasun egoeraren araudiari baldintzatua egonen da.\nBortzirietako Gizarte Zerbitzuen Mankomunitateak bultzatuta, abenduaren 2ra arte eman daiteke izena\nEguberrietan, familiei kontziliazioa errazteko asmoarekin, Bortzirietako Gizarte Zerbitzuen bidez, 3 eta 12 urte arteko neska-mutikoei zuzendutako Haur Txoko edo ludoteka zerbitzua eskainiko dute Arantzan, Beran, Etxalarren, Igantzin eta Lesakan abenduaren 23tik urtarrilaren 8ra (biak barne). Izen-ematea abenduaren 2ra arte egin daiteke, 20 euroko kuota ordainduz.\nEtxalarren eta Beran abenduaren 31n izanen dute besta eguna. Arantzako eskolan, Etxalarko Eskola zaharrean, Igantziko Barazarrean, Lesakako erabilera anitzeko aretoan (Koskontako bidea 7 - 2.) eta Berako Beralandetan eskainiko dute Haur Txokoa, 10:00etatik 13:0etara.\nIzen-ematea Gizarte Zerbitzuen Mankomunitateko 948 63 50 36 telefonora deituz edo info@bortziriakgz.eus helbide elektronikora idatziz egin daiteke abenduaren 2ra bitarte, 20 euroko kuota ordainduta.\nHaur Txokoa, haurrek denbora librean kulturarekin eta harreman afektiboekin jostatzen eta gozatzen ikasteko gune bat da, solidaritatean eta berdintasunean oinarritzen dena. Bidenabar, zerbitzu honen bitartez, gurasoei aukera ematen diete seme-alaben heziketa bateratu ahal izateko euren lanarekin edo denbora librearekin.


Nola konfigura dezaket erantzungailu-zerbitzua? | Euskaltel: Laguntza Partikularrak\nPartikularrak/Laguntza/Mugikorra/Zerbitzuak/Nola konfigura dezaket erantzungailu-zerbitzua?\nMugikorraren postontzia aktibatzean eta lehen aldiz sartzean, ongi-etorria emateko, sarreratxo bat entzungo dugu. Gero, postontzia pertsonalizatzeko, datu hauek konfiguratu beharko dituzu:\n- Sartu pasahitza (4 digitu), bezeroak berea ez den beste telefono mugikor edo finko batetik sartu behar duenean.\n- Mezua entzun nahi baduzu, sakatu 1.\n- Gorde egin nahi baduzu, sakatu 2.\n- Ezabatu egin nahi baduzu, sakatu 3.\n- Mezua transferitu nahi baduzu, sakatu 6. (Sakatzean, helburuko zenbakia eta # markatzeko eskatzen du).\n- Mezua utzi dizun zenbakira deitzeko, sakatu 0.\n- Mezuak entzun nahi badituzu, sakatu 1.\n- Mezu bat bidali nahi baduzu, sakatu 2.\n- Aldaketaren bat egin nahi baduzu, sakatu 3. 3 sakatuz gero:\n2. Kanpoko deia desaktibatuta/aktibatuta. Aktibatzeko/desaktibatzeko, sakatu 3 (funtzionalitate berri honen bidez, ahots-postontziak automatikoki deitzen dio bezeroari mezua jaso eta ordubetera, aurrez kontsultatu ez bada. Funtzionalitate hori desaktibatuta dago lehenespenez, eta konfigurazio-aukera honetatik aktibatzen da).\n4. Pasahitza aldatu nahi baduzu, sakatu 4.\n5. Hizkuntza aldatu nahi baduzu, sakatu 5 (gaztelania hautatu nahi baduzu, sakatu1#; euskara hautatu nahi baduzu, sakatu 2#; ingelesa hautatu nahi baduzu, sakatu 3#).\n(Laguntza behar baduzu, sakatu 8). Menu nagusira itzultzeko, sakatu *.


Mintzakide: euskara praktikatzeko programa - Berriobeitiko Udala\nazaroa 4, 2020\nMintzakide euskaraz hitz egin ohi duten pertsonak euskaraz egin nahi duten pertsonekin elkartzen dituen programa da.\nFuntzionamenduari dagokionez, parte hartzaileen artean talde txikiak egiten dira eta astean behin ordu betez beraien aisialdi garaian elkartzen dira paseoan, kafetegian, parkean… euskaraz aritzeko, euskaraz bizitzeko.\nBi modutara parte har daiteke, euskara praktikatuz (bidelaria) eta euskara praktikatzen lagunduz (bidelaguna).\nEuskaraz aritzeko ohitura, trebetasuna eta erraztasuna lortu nahi dutenekin eta euskaraz normaltasunez aritzen diren laguntzaileekin mintzapraktika taldeak antolatzen ditugu.\n– Euskaraz komunikatzeko gai izatea\n– Astean ordubetez elkartzeko prest egotea.\nMintzakideak bospasei laguneko taldetan elkarturik, adiskide giroan arituko dira hizketan eta pixkanaka somatuko dute mintzapraktikaren efektua.\nBidelagun eta bidelariak berriz irtengo dira karriketara, astero berriketan goxo aritu eta elkarrekin esperientzia aberasgarriak bizitzeko. Eta bizi ditugun une berezi hauetan, jakina, elkar zaintzari bereziki erreparatuko diogu, beharrezkoak diren segurtasun neurriak hartuz.\nEta, aurrez aurre aritzen diren taldeez gain, Koronabirusa dela eta, Mintzakide taldeak online egiteko aukera ere eskainiko dugu ikasturte honetan.\nIzena emateko beharrezko informazioa https://irunerrikomintzakide.eus webgunean aurki daiteke edo 664496509 telefonoan. Bestela ere, udal Euskara Zerbitzura jo.\nIzena emateko epea irekia dago azaroaren 15era arte.\n← Hiri-kontribuzioaren ordainketa azaroaren 18an bukatuko da\nArgazki lehiaketa →


20 ene 10 - 2 mar 20\nIa zazpi urte pasatu dira Guardia Zibilak, Espainiako Auzitegi Nazionalaren aginduz, 'Euskaldunon Egunkaria' itxi zuela. Eraso judizial hark izugarrizko lurrikara politikoa eragin zuen Euskal Herrian, eta jasotako elkartasuna eta gizartearen erantzuna ere tamaina berekoa izan zen.\nItxierako bost auzipetuen soslaiak\nBigarren polizia operazioa\nZer iritzi duzu epaiketaz? Zer gogoeta egiten duzu?...\nBerria-k sortutako webgune berezia\nDiru laguntzaren trukean bederatzi artelan eskuratzeko aukera (ikusi lan denak hemen, argibideak...)\nmartxoak 12: Elkarretaratzea Bilboko Deustuko Unibertsitatean\nPatxi Lopezek ‘Egunkaria auzia’-n “justizia” egingo dela espero du\nEusko Jaurlaritzako lehendakari denetik —iazko maiatzean hartu zuen kargua—, Twitter bidezko bere bigarren elkarrizketa eman du gaur Patxi Lopezek —argazkian, elkarrizketa saioan— eta, besteak beste, Egunkaria auzia-z galdetu diote, ea zer espero duen. “Beti esandako gauza bera espero dut: justizia”, esan du Lopezek. “Deliturik egin ez dutenak horrela epaituak izatea espero dut”. (gehiago…)\nNon sailkatua: Berriak\n‘Egunkaria libre!’ aldarrikatuz atzerrian\n2010, martxoak 5\nEgunkaria-ren aldeko aldarrikapenek etenik ez dute, eta atzerrian ere bada islarik, argazki hauetan ikusten den bezala.\nXabier Mendiguren Bereziarturen unerik “gogorrenetakoa”, ‘Egunkaria’-ren itxiera\n2010, martxoak 3\nUztailean erretiroa hartuko du Xabier Mendiguren Bereziartuk, eta Euskararen Gizarte Erakundeen Kontseiluko idazkari nagusi kargua utziko du. (gehiago…)\nAzkenean bai, azkenean joan dira Gorbeiara ibilaldian Egunkaria-ren alde. Atzo, aurreko astean martxa atzeratu beharra izan ostean. Zigoitiatik (Araba) abiatu ziren hainbat lagun, 9:00etan. Haien artean zen Joan Mari Torrealdai auzipetua (gehiago…)\nAnboto.org Durangoko Plateruenean berbaldia eskaini zuen eguaztenean (otsailaren 24an) Martxelo Otamendik, Egunkaria auzia dela-eta burutzen dabiltzan biraren barruan. (gehiago…)\nKataluniako Hedabideen Behatoki Kritikoko kidea da Humbert Roma eta, besteak beste, lanbideko etika profesionala “duindu” nahi dute. Helburuei aurre egiteko asmoz, Media.cat webgunea daukate, eta hango erredakzio kontseiluko kidea da Roma. Besteren artean, Egunkaria-ren kontrako epaiketari buruzko informazioa jaso dute eta Berria-k elkarrizketa egin dio hari. (gehiago…)\nAVT Terrorismoaren Biktimen Elkartea kexu agertu da, Eusko Legebiltzarrak absoluzioa eskatu duelako Egunkaria auziko bost auzipetuentzat. Elkartearen arabera, “epaileen lana baldintzatzea” da adierazpenearen helburua. “Eskandalagarria da Eusko Legebiltzarraren gisako erakundeek adierazpenak egitea prozesu judizial bati buruz, eta saiatzea epailearen erabakia baldintzatzen. Areago terrorismoaren aurkakoa bezalako gai kontuzko batean”. (gehiago…)


Ez dute positiborik atzeman herrian - Azkoitia - Maxixatzen.eus\nEz dute positiborik atzeman herrian\nJuan Luis Romatet 2020-12-02 13:14\nUrriaren 3a izan zen herrian positiborik zenbatu ez zuten azken eguna. Intzidentzia tasak ere jaisten jarraitu du, eta 100.000 biztanleko 650,60 da. Dena dela, oraindik argi gorriak piztuta jarraitzen du, 500eko muga gainditzen duelako.\nKoronabirusak ez du atsedenik ematen, baina atzokoa behintzat egun lasaia izan zen Azkoitian. Urriaren 3tik lehendabiziko aldiz, ez zuten kasu bakar bat ere atzeman herrian. Hala diote Eusko Jaurlaritzako Osasun Sailak gaur eguerdian kaleratu dituen datuek. Azken astean, berriz, hamazazpi positibo zenbatu dituzte, aurreko asteetan baino askoz gutxiago. Horrenbestez, intzidentzia tasak maldan behera jarraitzen du, eta gero eta biziago gainera. Duela astebete 100.000 biztanleko 850,78 zen, eta gaur 650,60 da, urriak 6az geroztik izan den baxuena. Dena dela, oraindik semaforo gorriak piztuta jarraitzen du.\nEskualdean ere, datu baikorrak. Astelehenean 22 positibo baieztatu zituen Osasun Sailak, eta hamalau izan ziren atzo. Zarautzen baieztatu zituzten kasu gehien, bost; lau izan ziren Azpeitian; bi Zumaian; eta bana Getarian, Orion eta Zestoan. Aian, Aizarnazabalen, Beizaman eta Errezilen ez zuten kasurik atzeman izan atzo.\nHego Euskal Herrian, ostera, bezperan baino positibo gehiago zenbatu zituzten atzo. Araban (101), Bizkaian (257) eta Gipuzkoan (195) ugaritu egin ziren positiboak; Nafarroan, aldiz, bezperan baino zazpi gutxiago atzeman zituzten, 62 hain zuzen.\nAraban, Bizaian eta Gipuzkoan 8.938 PCR eta antigeno test egin zituzten guztira, eta horietatik %6,3k eman zuten positibo. Positibotasun tasa apur bat igo egin da, beraz.\nErietxeei dagokionez, beste 41 pertsona ospitaleratu zituzten atzo, eta 362 lagun zeuden hiru lurraldeetako erietxeetako plantetan. Horiez gain, beste 129 lagun zeuden Zainketa Intentsiboetako Unitatean (ZIU); bezperan baino bi gutxiago.


Game Euria pilotak Online. Play for free\nGame Euria pilotak\nPlay jokoa Euria pilotak Online:\nGame Description Euria pilotak\nGeneroaren dela, non garbitzeko kolore bereko burbuilak pilaketa erraldoi duzu joko logikoa. Pilotak dira ia etengabeko fluxua erortzen, hain azkar nahikoa dela uste behar du. . Play jokoa Euria pilotak konektatuta.\nTekniko jokoa Euria pilotak ezaugarri\nGame Euria pilotak gehitu: 28.01.2011\nJokoa jokatzen: 6417 aldiz\nBezalako jokoa Euria pilotak Jokoak\nOihan tropikalak Rumble\nHondoaren Bubble 2\nDeskarga jokoa Euria pilotak\nEmbed Joko Euria pilotak zure web orrian:\nJokoaren txertatu Euria pilotak zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Euria pilotak , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Euria pilotak -rekin, baita ere, jokoa jokatu zen:


Lapiko Kritikoa » Euskal bideaz\nBy Unai Apaolaza • Sep 20th, 2013 • Category: Azterketak eta Azalpenak\nNiri zaila egiten zait, Katalunian egiten dituzten ekimenak, hemen imitatu behar ditugun kategorikoki baieztatzea edo ezeztatzea. Egia da leku batean funtzionatzen duenak beste batean ez duela zergatik emaitza onik eman behar. Baina kontrakoa ere gerta liteke: Diada egunean egindako giza katea herrialde Baltikoetan egindakoaren imitazioa baizen. Kontua hortaz, beste leku batzuetako ekimenak probetxugarriak gerta litezkeen aztertu eta horrela izanez gero erabiltzea da. Ez dadila ez kopiatzearena ezer ere ez egiteko aitzakia bilakatu.\nBaina ekintza konkretuez haratago, badaude bi irakasgai, gutxienez, beste prozesuetatik “kopiatu” beharko genituzkeenak: independentista berriak sortzea bata eta independentismoaren aktibazioa bestea.\nIndependentziarako estrategia eraginkor batek bi baldintza hauek gutxienez bete behar dituela iruditzen zait. Bete ezean, edozein estrategia ezinezko gertatzen baita, ezin da aurrera atera. Hortaz, subjektua zabaltzea eta aktibatzea estrategia independentistaren oinarri oinarrizko harriak dira. Baten batek ebidenteak diren baldintzak aipatzen ditudala esan lezake, eta hori esatea eta ezer ere ez esatea berdina dela baiezta lezake. Ez dut bat egiten baieztapen horrekin, iruditzen baitzait Euskal Herrian independentismoaren baitan dauden, diskurtso, korronte, joera… batzuk ez dituztela hain begi bistakoak omen diren baldintza hauek kontutan hartzen.\nJoera hauek, independentismoaren mugak, murru sendo eta mugiezinekin mugatzen dituztenak dira. Diskurtso hauek, independentista potentzialen multzoa aldez aurretik mugatzen dute; euskal hiztuna, historia, bertan jaiotakoa… izatearekin mugatuz. Baina zer gertatzen da aurretiaz mugatzen den jende multzo hori jendartearen erdia izatetik urruti badago? Aldez aurretik onartzen dugula gure borroka politikoaren ezintasuna, aurretiaz onartzen dugula independentziaren inposibilitatea. Euskal Herrian nagusiki hiru sentimendu nazional ditugu. Independentismoa euskal sentimendu nazionalera mugatu al daiteke soilik? Ez dut naziotasunaren mugen inguruko eztabaidan sartu nahi; eztabaida antzua dela iruditzen baitzait. Antzua da, auto-mugaketa ariketa bat delako. Independentistoi ateak irekitzea dagokigu, saiatuko dira unionistak ate horiek isten.\nHemen, ez dezagun ahaztu, independentismo eraginkor bat sortzeaz ari gara; hau da, jendartearen gehiengoak independentzia nahi izateaz eta bide horretan aktibatzeaz ari gara hain zuzen ere. Ez “berezko” nazioa zein den eta “benetako” nazio horretakoak izan beharko luketenen “desbideratzeak” hereje eta kolaborazionista salaketekin “konpontzen” saiatzeaz. Nik ez dut batere zalantzarik zein independentismo mota artikulatu daitekeen postura horiekin: murriztuz eta murriztuz desagertzera joko lukeen independentismoa. Estatu bat lortzeaz ari gara, ez erabilgarritasunik ez duten granitozko egiak bilatzeaz. Arrakasta izan nahi badugu, Euskal nazioa eta subjektu independentista ezin dira berdindu.\nBerdintze hau da abertzaletasunaren gaur egungo krisiaren azalpena. Krisiak kontraesanak azaleratzea ere badakar, hauek inoiz baino argiago ikustaraziz. Krisiak bi aukera mahaigaineratzen ditu; bata krisian sakontzea da, bestea aldiz, krisitik indartuta ateratzea. Lehenengo aukera, erreminta berdinekin jarraitzearen ondorioa da, bigarren aukera aldiz, lanabes berriak aurkitu eta erabiltzearen ondorioa da. Esanak esan, subjektu independentista egituratzeko abertzaletasunak ematen dituen lanabesekin jarraitzeak, krisian gero eta sakonago hondoratzea dakar.\nAbertzaletasunak (ulertu nafarzaletasuna ere) Estatua euskal nazioa “salbatzeko” bide moduan planteatu du, eta honek euskal nazionalismoa paradoxa batera eraman du: Badaki, adibidez euskara eta euskal kulturak aurrera egin dezan Estatua behar duela, baina euskal naziokoak sentitzen direnekin bakarrik ezin egituratu dezake Estatua lortzeko gai izango den independentismorik. Euskal nazioarekiko abegikortasun berezirik ez duten pertsonak ere independentista bilakatu behar direla konturatzen hasi da abertzaletasuna, baina dituen lanabesekin (nazioa eratzearen estrategia) ez da arazo honi aurre egiteko gai.\nIndependentismoa indartzeko esentzietara jo daiteke, baina horrek kontraesanak murrizteko balio lezakeen arren, subjektu independentista zabaltzea ekiditen du. Zeri eman nahi diogu garrantzia, independentista berriak sortzeari edo jada independentista garenok kontraesanik ez izateari?\nKontraesanak kudeatzea zaila da, baina kontraesanak ibiltzearen seinale dira, praktikarik ez duenak ez du esaten duenaren eta egiten duenaren arteko alderik. Botatako “egia” borobilak, praktikak karratu bihurtuko dituenaren beldurra dago guzti honen atzean. Kontraesanei beldur geldiarazlea diote askok. Eta ondorioz ez dira mugituko, ez dabiltza, eta pedalei eragiten ez diena erori egingo da, ez du helburu politikorik lortuko. Galtzaileen historian, kontraesanei beldurra zien mugimenduak dira protagonista. Non dago aterabidea? Bolibiako presidenteorde den Álvaro García Lineraren hitzetan, “kontraesana zamalkatzea” beste biderik ez dago. Kontraesanak geldiarazteko beharrean akuilatzeko erabiltzean dago gakoa hortaz.\nGorago esan dugun moduan bi baldintza (gutxienez) dira betebeharrezkoak prozesu independentista eraginkor baterako. Baina bi baldintza hauek ez dira elkarrekiko autonomoak, ez da lehenik subjektu independentistaren zabaltzea eta gero aktibazioa. Elkar elikatzen duten bi erpin dira. Prozesu independentista egokiro aktibatzeak sortuko lukeen polarizazioaren areagotzeak, independentista berriak sortzeko gaitasuna izango luke, eta honek, aktibazioa eta polarizazioa areagotuko lituzke. Elkar elikatze hau piztuko duen txinparta sortzea dagokigu hortaz.\nHonetarako, aldebakartasunaren ideia independentziarantz begira erabiltzea(jartzea) ezinbestekoa dela iruditzen zait. Honekin ez dut esan nahi aldebakartasunetik Euskal Herriko jendartearen zati handi bat egiten ari den urratsak independentziarako bidean txertatzen ez direnik;ez, ikuspegi orokor batetik begiratuz gero, independentziaren (eta sozialismoaren) bidean eman diren urratsak direla baiteritzot. Baina oraingoz bederen, aldebakartasunez emandako urrats horiek ez dira independentziaren txinparta pizteko gai izan.\nHala ere, aldebakartasunak badu, nire ustez, oraindik sakondu ez den beste alde bat; desobedientziarena. Aldebakartasunak momenturen batean indarrean dagoen legea ez du errespetatu behar. Noiz egin hori? Nola? Hau da eztabaida nagusienetakoa. Baina galdera hauek sortu dezaketen ziurtasun eza inolaz ere ezin da jarduera ezaren justifikazio bilakatu. Martxan ez jartzeak heriotza dakar. Antonio Machadoren “caminante, no hay camino, se hace camino al andar” leloa oso egokia da kasu honetarako.\nKrisiak, sinboloen inposaketek, etxegabetzeek, … nahikoa erregai ematen dute txinparta hori piztu eta zabaltzeko. Desobedientzia herritar/instituzionala izan daiteke hortaz giltzetako bat, baina beti ere independentziaren oskol edo testuingurupean. Hau da, desobedientziak, independentzia eza agerian jartzeko gaitasuna beharko du izan.\nLaburbilduz, euskal bide eraginkor batek, independentista berriak sortu eta aktibatzeko gaitasuna izan behar du. Zabaltzeko, orain arte subjektu independentista eratzeko erabili ditugun eta abertzaletasunak eman dizkigun eskema asko alde batera uzteko gaitasuna izan beharko dugu eta aktibazioa lortzeko, konfrontazioa (inteligentea) sortzea ezinbestekoa zaigu. Egoki bideratutako prozesu independentistak hortaz, diskurtso integratzailea eta ekintza apurtzaileak erabili beharko ditu.\nIndependentzia, Euskal Herriko jendarteari egin behar zaion eskaintza da. Ez da abertzaleei bakarrik egin behar zaien proposamena. Euskal Herrian bizi den oro hobeto bizitzeko posibilitatea da. Perspektiba honen garrantziaz konturatzen ez garen bitartean jai dugula iruditzen zait. Hobeto bizitze hori norberak identifika dezala nahi duenarekin (euskal herria euskalduna, jendarte justua, pentsioak kobratzea, ustelkeria eza, kalitatezko hezkuntza, lanpostu duinak…).\nGehiengoak independentzia jendarteko zati baten onerako bakarrik dela sinesten baldin badu, orduan ez da independentzia sekula etorriko. Hau da gainera unionismoak behin eta berriz independentistoi aurpegiratzen diguna eta unionismoak bere eraso ideologikoa egiteko behar duen erregaia. Unionismoa desiratzen dago independentzia partikularren defentsarekin justifikatu dezagun. Horrela bakarrik eutsi baitezake jendea bere lerroetan; independentzia jendarteko zati baten kontra proposatzen dugula esanez, alegia. Justifikatu dezagun hortaz unibertsalekin,hortxe baitago independentismoak zentraltasuna eskuratzeko giltza; hegemonia lortzekoa alegia. Independentiston bete beharra da independentismo erakargarri bat aurkeztea eta egia esan, Espainiaren deskonposizio egoera dela eta lana erraztu egin zaigu. Ez dezagun ikaragarri erraztu zaiguna gure akatsekin ikaragarri zaildu.\nEuskal bideaz | zuzeu.com on September 21st, 2013 at 6:46 pm:\n[…] (Jatorrizkoa Unai Apaolazak idatzi du, Lapiko Kritikoan) […]\nUnai Apaolaza on September 25th, 2013 at 2:29 pm:\nEz dakit kasualitatea den gai bera jorratzen duten bi artikuluak Machadoren poesia bateko lerro berdinekin astea eta horrela bada zerbait esan nahi duen horrek… Baina hau alde batera utzita, Euskal Bideari buruzko beste artikulu bat idaztea positiboa dela iruditzen zait; jendartean gogo bat dagoenaren seinalea da. Gauza batzuekin ados nago beste batzuekin ez horrenbeste baina modu eraikitzailean egindako kritikak direla iruditzen zait eta hori ezinbesteko baldintza da Euskal Bide eraginkor batean ibiltzen hasteko.


‘Gazte Sortzaileak’ bekak euskarazko bost proiektu berri gauzatzea ahalbidetu du - Oihaneder Euskararen Etxea\nHasiera » Albisteak » ‘Gazte Sortzaileak’ bekak euskarazko bost proiektu berri gauzatzea ahalbidetu du\n‘Gazte Sortzaileak’ bekak euskarazko bost proiektu berri gauzatzea ahalbidetu du\nGaur goizean, Gazte Sortzaileak bekaren bosgarren edizioan irabazle suertatutako egitasmoak aurkeztu dira. “Geruzak” 360 º-ko kontzertua taularatua izan da dagoeneko. Gainontzekoak – “Oskola” musika saioa, “Tripak: huts bete hots’ ikuskizuna, ‘Inkuren itzala’ antzezlana eta ‘Zer hartu ontzitik itsasoa harri bihurtzen bada’ emanaldi multidiziplinarra – datozen hilabeteetan ikusteko aukera egongo da.\nGazte Sortzaileak beka euskarazko kultur sorkuntza sustatzeko asmoz sortu zen duela 5 urte. Gasteizko Udalaren eta Arabako Foru Aldundiaren arteko lankidetzari esker eta Oihaneder Euskararen Etxearen laguntzarekin.\n“Gazteen euskarazko kultur sorkuntza sustatzea da gure helburua. Bereziki, ahozko transmisioa eta berrikuntza balioesten ditugu”, azaldu du Euskara zinegotzi Iñaki Prusillak. Euskara, Kultura eta Kirol diputatu Igone Martínez de Lunak honakoa erantsi du: “baten batek galdetuko du ea zergatik antolatu behar den, ea Araban ez dagoen dagoeneko eskaintza hau, gazteei zuzendutako euskaraz sortutako kultur sorkuntza, eta erantzuna da dagoena ez dela nahikoa. Eta beste batek galde dezake ea hartzailerik ba ote dagoen Araban… Eta erantzuna da bai, badagoela hartzaile ugari, anitza eta gaztea, gainera, euskarazko kultur eskaintza eskatzen datorrena”.\nMiren Narbaiza irabazleetako batek azpimarratu duenez “sormen lanean dabilenarentzat beka bat beti da lasaigarri bat, proiektuan esklusiboki kontzentratzen eta burubelarri aritzea ahalbidetzen dizu. Euskaraz lanean ari den jendea laguntzea oso garrantzitsua da”.\n2018an saritutako egitasmoen artean taularatzen lehena Beñat Goitiak aurkeztutakoa izan zen, Montauk taldearen diska berriaren, “Geruzak”, 360 gradutako kontzertua. Abenduaren 23an eskaini zuten Oihanederren, arrakasta handiz.\nGainontzeko lanak estreinatzeke daude. Urko Saenz de Buruagak “Oskola” musika saioa landu du eta martxoaren 22an aurkeztuko du Oihanederren. Eguzki Donnellan eta Haizea Beruetek Euskararen Etxean aurkeztuko dute baita ere euren proposamen artisitikoa, “Tripak: huts bete hots’ izenekoa. Apirilaren 4an izango da. Egun batzuk beranduago, apirilaren 11n, Eñaut Gorbeak ‘Aioko uhartea’ antzezlana estreinatuko du Aldaben. Bukatzeko Miren Narbaizak eta Joseba Baleztenak ‘Zer hartu ontzitik itsasoa harri bihurtzen bada’ izeneko emanaldi multidiziplinarra egingo dute Aldaben ere.\nEgitasmoen prestaketa prozesuan laguntzeko, horrela eskatu duten gazteek profesionalen aholkularitza jaso dute; sariaren parte izan da.\nBeka horietakoren bat lortu nahi duten 16 eta 35 urte bitarteko gazteek beste aukera bat izango dute 2019an. Martxoan egingo da deialdia. Artistek ideia bat aurkeztu behar dute —ez da beharrezkoa oso proiektu garatua izatea. Ideia irabazleen egileei 6-7 hilabete emango zaizkie aukeratutako ideiak garatzeko, Udalaren eta Aldundiaren laguntza ekonomikoaren bitartez, zeina 4.000 eurorainokoa izan baitaiteke. Gainera, profesionalen laguntza izango dute ekimenak garatzeko.\n2018an saritutako egitasmoak:\n2018-12-23, 21:00, Oihanederren\nSortzailea: Montauk taldea (Beñat Goitia, Aitor Garcia De Vicuña, Gorka Etxebarria eta Urko Urzelai)\n2018ko ekainean grabatu zuen Montauk taldeak “Geruzak” izeneko bigarren lana, Gasteizko Jimmy Jazz aretoan Sagasound-en gidaritzapean. Estudioko lan horren zuzeneko emanaldia da Gazte Sortzaileak bekaren bitartez argitara eman dutena. Eszenifikazio berritu baten bitartez eskainitako musika emanaldia izan da. Oihaneder Euskararen Etxean aurkeztu zuten zuzenean 360 graduko emanaldian. Elkarri begira, zirkuluan ikusleari ikuspegi berria eskainiz. Formatua izan da emanaldi honen berritasun nagusiena, baliabide teknikoak horri eskaini zaizkio, ikusleari zuzeneko kontzertu bat ikusteko perspektiba berri baten eskaintzari. “Geruzak” ibilbidearen jendaurreko aurkezpena gauzatu da dagoeneko eta orain hedatze prozesuan dago Euskal Herrian zehar.\n“Oskola” musika saioa\n2019-03-22, 20:30, Oihanederren\nSortzailea: Urko Saenz de Buruaga Gonzalez\n‘Oskola‘ musika saio bat da. Interneten bidez zabalduko da, formatu digitalaren potentziala eta baliabideak esplotatzeko asmoz. Horretarako YouTuben musika-kanal berri bat sortuko da. Gaur egun dagoen hutsunea betetzeko helburuarekin jaio da, horrelako programarik ez baita existitzen, ez telebistan ez beste formatuetan ere. Saioaren ildo nagusia suspertzen ari diren taldeen elkarrizketak eta zuzeneko emanaldiak dira. Saio bakoitzean talde bana da protagonista, eta bi ataletan banatuta dago. Lehenengo, elkarrizketa bat egin zaio talde edo bakarlariari. Ondoren, talde edo bakarlariak bizpahiru kanta jo ditu eta zuzenean grabatu ditugu. Teknikoki, ahalegin handia egin da atal honetan, bai soinua, bai irudia kalitate gorenekoak izan daitezen.\n2019-04-04, 20:30, Oihanederren\nSortzailea: Eguzki Donnellan Armengod eta Haizea Beruete Lopetegi\nProposamen artistikoak hainbat arte diziplina jaso nahi ditu; hala nola, arte plastikoa eszenografia gisara, literatura –poesia, hein handienean- errezitatua, eta errezitaldia eszenara eramaten duen gorputz adierazpena. Ikuskizuna josten duen gaiari dagokionez, honela labur liteke: Non zeharkatzen dute elkar subjektiboak eta politikoak? Non norbere tripek eta kolektiboaren sareek? Sortzaileek diotenez, “Biak ere, gazte gara, honelako sormen prozesuetan. Jaioberriaren jakin-min hori nahiko genuke aprobetxatu, aukera berriak esperimentatu eta sakonerari bideak irekitzeko”. Sorkuntza prozesuan, Itziar Rekalde Luzarraga izan dute gidari.\n“Aioko uhartea” Itzalak, titereak eta ahozkotasuna elkartzen dituen ikuskizuna.\n2019-04-11, 18:30, Aldabe gizarte etxeko antzokian\nSortzailea: Eñaut Gorbea Lopezde Uralde\nEzberdina izatea altxorra bada, gauzak ezberdin egiteak konponbideak badakartza, Aioko uharteko biztanleak ez dira honetaz jabetzen. Ezberdin izateagatik ingurukoek baztertu dituzten bi haur izango ditugu protagonista eta hauen bitartez ezagutuko ditugu giza komunitatearen komunikazio eta zaintza arazoak, hondamendiak, jeinuak, munstroak eta bidaia fantastikoak. Ahozkotasuna eta iruditegia erabili ditut baliabide eszenikoaren oinarri gisa. Honez gain, itzalak eta argia lagungari izango ditut ekimena oholtzaratzek garaian. Nik dakidala, itzal titereen tradizioak ez du historikki gure herrialdean garrantzi handirik izan, baina kontuan hartuta munduko estruktura eszeniko eta audiobisualen aintzindaria dela bere erabilera eta difuzioa aberasgarria da.\n“Zer hartu ontzitik itsasoa harri bihurtzen bada” emanaldi multidiziplinarra: komikigintza eta musika uztartuko dituen ikuskizuna\n2019-05-18, 18:00, Aldabe gizarte etxeko antzokia\nSortzaileak: Miren Narvaiza Martiartu eta Josea Baleztena\nIrudi Proiektu honek komikigintza eta musika uztartu nahi ditu, irudia eta soinua elkarrekin harremanean jarriko dituen ikuskizuna atontzeko. “Aingurak” izeneko komikia da abiapuntua eta berari bizitza berri bat ematean datza espreski sortu den soinu banda orijinal baten bidez egingo den taularatzearekin. Behin soinu banda idatzita, komikiko irudiak musikaren erritmora egokitzea izan da hurrengoa. Hain zuzen, proiektu honen helburua komikia eta musika uztartuz, zinemaren lengoaiara hurbiltzea da. Ikuskizuna borobiltzeko zuzeneko marrazketa saio bat eginen da eta musikariek inprobisatu egingo dute marrazkiak bizia hartu ahala, horiek iradokitzen diena instrumentuez baliatuta adieraziz. Horrela, ikusleei komikien sorkuntza prozesuaren lagin txiki bat eskainiko zaie eta bat-bateko sortze prozesura hurbilketa bat. Bistan denez, honek denak adin guztietarako egokia den ikuskizun bat izatea ahalbidetzen du, ikus-entzunezkoak oinarrian dituena.


Borrokarako tresna izango gara riderrentzat, besteren konturako langileak izan daitezen eta lan baldintza duinak izan ditzaten | LAB SINDIKATUA\nUncategorized Borrokarako tresna izango gara riderrentzat, besteren konturako langileak izan daitezen eta lan...\nBorrokarako tresna izango gara riderrentzat, besteren konturako langileak izan daitezen eta lan baldintza duinak izan ditzaten\nAgerraldia egin dugu Bilbon eta Iruñean, Uberizazioaren balizko Lege Erregulatzailearen aitzinean sindikatuak egiten duen azterketa azaltzeko. Hain zuzen ere, LABek riderrekin martxan jarriko duen dinamikaren berri eman dugu, sektoreko hainbat langileren parte-hartzearekin; Glovo enpresako LABen sail sindikal sortu berriko hainbat kideren parte hartzearekin, Iruñeko agerraldiaren kasuan.\nPandemia honek Kapitalismo neoliberalaren ofentsiba hainbat arlotan areagotu egin du, esaterako plataforma digitalen zabaltzean. Hilabete hauetan, inork kalera atera nahi ez zuenean, gure kaleetan ikusi ditugu “rider” bezala ezagunak direnak, alde batetik bestera, oinarrizko zerbitzuak eskaintzen, etxeetaraino kutxa batean sartzen den edozer eramaten.\n> Euskal instituzio publikoei eta bertan parte hartzen duten alderdiei: euren esku dagoena egitea langile hauen aldarrikapenei lege forma emateko eta horrela babesteko edozein espazio instituzionaletan, aipatutako Madrilen eztabaidagai dagoen Lege Proiektuan adibidez. Aldi berean, ikuskaritzaren lana gogortzea eskatzen diegu, plataforma hauek darabilten iruzurrari jarraipena egitearekin batera.\n> Patronalei: langile hauei besteren konturako kontratuak egitea eta euren lan baldintzak arautu eta duintzeko langileokin esertzea.\nNafarroari dagokionez, LABen Glovoko atal sindikala eratu dugu jada afiliatuta dauden langileekin, enpresarekin elkarrizketa ofiziala egin ahal izateko eta dagozkien eskubideak defendatzeko.\nGainerako riderrei informazioa eman eta afiliatzeko gonbitea egingo diegu, Espainiako Gobernuak langile gisa aitortzen dituen legea ematen duenean irekitzen diren egoera juridikoak modu kolektiboan kudeatzeko. Laster izango dela espero da.


Uberan - Euskal Idazleen Elkartea - 'Argitaletxea EDO!' proiektua aurkeztu dute\n'Argitaletxea EDO!' proiektua aurkeztu dute\n'Argitaletxea EDO!' proiektua jarri du martxan literaturzale talde batek. 'EDO!'k ez ohiko liburuak kaleratuko ditu euskaraz, paperean eta modu digitalean. Oraingoz proiektuari babesa emango dioten bazkide, harpide eta lankideei zabaldu diete deialdia: ekainaren 24rako bildu nahi dute ahalik eta babes gehiena.\nArtista liburuak, album ilustratuak, komikiak, argazki liburuak, saiakera kolektiboak, itzulpen lanak, hitzaldiak, poesia lan laburrak... besteak beste era horretako liburuak plazaratu nahi ditu, 'EDO!' argitaletxeak. Hauxe da proiektuko talde eragileak zabaldu duten azalpena:\n'EDO! argitaletxe berri bat sortzeko proiektua da. Euskara hutsez argitaratuko duen argitaletxe independentea sortu dugu, bazkideen borondatezko lanean eta harpideen sarean oinarrituko dena, eta batzarren bidez gobernatuko dena. Argitaletxea ez ezik, proiektu kritikoa ere bada, lan\ngrafikoak, liburuak eta literatura merkantilizazioaren logikatik ateratzeko asmoa duena, pentsamenduari eta elkarrizketari garrantzia eman nahi diona, edukiak indartu nahi dituena. Proiektu autofinantzatua eta diru irabazi (eta galera) asmorik gabea da'.\n'EDO!'ren bultzatzaileek proiektuaren berri zabaltzean adierazi dutenez, lanbide eta jardun anitzeko literaturzale talde batek bultzatutako proiektua da 'EDO!’ren asmoa ez da argitalpenen eremuan dagoen ezer ordezkatzea, kontrakoa baizik: 'egun dagoen eskaintza osatzeko eta aberasteko helburuarekin sortutako proiektua da EDO!, literaturaren munduan lanean dabilen ororekin elkarlanean aritzeko borondatearekin gauzatuko dena'.\nMaite Gurrutxagaren zirriborroak biltzen dituen artista liburuaren orrialde bat.\nPasa den apirilean egin zuten lehen bilera publikoa. Maiatzean proiektuaren berri publikoki emateari ekin diote, helburu argi batekin: ekainerako ahalik eta babes handiena lortzea, proiektua martxan jartze aldera. Gaurko egunean 126 lagunek eman dute babesa, eta helburua 200era iristea da. Proiektua babesteko hiru modu daude:\nBazkideak (edo!nistak). Haien betebeharra izango da urtero hainbesteko diru kopuru bat jartzea, argitaletxearen funtzionamendua bermatzeko. Bazkideen ekarpen ekonomikoa harpideena baino handiagoa izango da; eta, harpideek ez bezala, proiektuan lan egin ahal izango dute. Argitalpen guztiak eta informazio guztia jasoko dute, eta lan taldeetako dinamiketan eta erabakietan parte hartzeko eta batzarretako erabakiak hartzeko eskubidea izango dute.\nHarpidedunak (edo!kideak). Haien betebeharra izango da urtero kuota bat ordaintzea, argitaletxearen publikazio gastuak ordaintzeko. Argitalpen guztiak jasoko dituzte, eta baita taldeari buruzko informazio orokorra ere. Proposamenak egiteko aukera ere izango dute, baina ez dute eskubiderik izango argitaletxearen bileretan eta erabakietan esku hartzeko.\nLankideak. Proiektuei lotutako lan zehatzak egingo dituzte. Lanean ari diren esparru horretan erabakiak hartzeko eskubidea izango dute.\nDagoeneko aurreratu dute zeintzuk izango diren 2012k argitalpenak: 'Begikoak' bilduman Maite Gurrutxagaren artista liburu bat eta Gari Garaialderen argazki liburu bat; 'Literola' izeneko bilduman 'Gen eroa deseraikitzen' izeneko artikulu bilduma; 'Xortak' izenekoan berriz Harkaitz Canoren hitzaldi bat eta Samara Velteren 'Eta Karmele?' antzezlana daude aurreikusiak.\nGari Garaialderen liburuan ikusi ahal izango den argazki bat.\nOrain arte talde eragileak adostu ditu, bileratik bilerara eta eztabaidatik eztabaidara, proiektuaren oinarriak. Hemendik aurrera zabalik dago parte hartzeko aukera.\nProiektuaren bi aurkezpen publiko ere aurreikusi dituzte:\n-Ekainaren 2an Larrabetzuko Literaturian, Anguleri kultur etxean 13:00etan.\n-Ekainaren 21ean 19:30ean, Donostiako Kaxilda liburudenda berrian, egitarau honekin: 19:30ean 'Eta Karmele?' antzezlanaren emanaldia, 20:30ean solasaldia EDO!ri buruz, 21:00etan afari begetarianoa Kaxildan bertan, izena ematen duten bazkide, harpidedun eta lankideekin (afaria: 10 euro).\nHemen topatuko duzue informazio guztia: http://www.argitaletxeaedo.org/


Urola KE :: Urolaren 50. urteurreneko aurkezpen ekitaldia\nAurkezpen ekitaldiko argazkia\nUrola Kirol Elkarteak bere sorreraren 50. urteurrena ospatuko du 2021-2022 denboraldian zehar. 1971ko maiatzaren 14an sortu zen La Salle ikastetxeko aretoan. Ostiralean, urteurrenaren egunarekin bat eginez, aurkezpen ekitaldia egin zuen Antioko Interpretazio Zentroan.\nBertan, Valentin Barrena lehendakari ohi eta batzorde antolatzaileko kideak, Vicente Quevedo batzorde sortzaileko kide eta lehendakari ohiak, Jotxin Iturbe lehendakariak, Amaia Aranburu lehendakariordeak, Jon Luqui Urretxuko alkateak eta Mikel Serrano Zumarragako alkateak parte hartu zuten.\nGonbidatuen artean, berriz, Urola futbol taldearen ordezkaritza apala bildu zen, urte hauetan guztietan boluntario gisa lanean aritu diren entrenatzaile, jokalari, zuzendaritzako kide eta delegatu guztien izenean.\nUrola taldea nola sortu zen gogoratzearekin batera, urteurrenaren inguruan orain arte egindako lanak gogoratu eta hemendik aurrerakoak aurkeztu ziren. Halaber, urte hauetan guztietan babesle eta zaletuek emandako laguntza eskertu zuten.\nUrteurreneko ekintzak hiru multzo handitan banatu dira. Lehenik eta behin, aurtengo irailean urteroko lore eskaintza egingo zaio Antioko amari eta Zumarraga Urretxu Txapelketa jokatuko da Argixaon. Egun horretan urteurrenerako egin den ekipazioa eta merchandising-a aurkeztuko dira.\nBigarren hitzordua 2022ko lehen lauhilekoan izango dugu. Hainbat hitzaldi antolatuko dira, bakarrizketa saio eta antzerki-ikuskizun bana, eta Txugi Txapelketa. Iñaki Mendiluzeren omenez Aste Santuan egiten den torneoaren 25. edizioa berezia izango da.\nAzken ekintza multzoa 2022ko ekainean izango da: emakumezkoen futbol partida eta bazkari herrikoia; argazki erakusketa; umeen eguna; Urolaren historia biltzen duen liburuaren eta dokumentalaren aurkezpena, eta Real Sociedad-Eibar futbol partida (Argixao inauguratu zenean bezala).


ELISA SAINZ DE MURIETA: “KLIMAREN-LARRIALDIA, ZIENTZIAREN IKUSPUNTUTIK” | elinberri\nELISA SAINZ DE MURIETA: “KLIMAREN-LARRIALDIA, ZIENTZIAREN IKUSPUNTUTIK”\n2021. urriak 14 Zientzia-Lemniskata\nUrriaren 15ean, ostirala, Ordiziako Barrena jauregian, 19:00etan,\nElisa Sainz de Murieta: “Klima-larrialdia, zientziaren ikuspuntutik” (euskaraz).\nElisa Sainz de Murieta Geologia Zientzietan lizentziaduna da Euskal Herriko Unibertsitatean (EHU, 2001), Ingeniaritza eta Ingurumen Kudeaketako master bat ikasi zuen Madrilgo Industria Antolakuntzako Eskolan (EOI, 2002), eta 3 urtez aritu zen ULMA industria taldean. 2005ean, Eusko Jaurlaritzako Ingurumen Sailean lanean hasi zen, Biodibertsitate zuzendari gisa. Etapa horretan, zientziak erabakiak hartzeko oinarri gisa duen garrantzia bertatik bertara ikusteko aukera izan zuen, eta, horregatik, Jaurlaritzan amaitu ondoren, ingurumen-aldaketei buruzko master bat ikastea erabaki zuen (UPV/EHU, 2010), doktoretzarako sarbidea eman ziona.\n2010ean Basque Centre for Climate Change (BC3) erakundean hasi zen lanean, eta bertan egin zuen doktore tesia (2016), klima-aldaketak eragindako itsas-mailaren igoerak euskal kostaldean sortu ditzakeen inpaktu eta kalte ekonomikoak aztertuz. 2017tik 2019ra Grantham Research Institute (London School of Economics) zentroko ikertzaile bisitaria izan da. Gaur egun, EHU eta BC3ko ikertzailea da. Bertan, klima-aldaketaren inpaktuak aztertzen ditu ikuspegi sozioekonomikotik, baita egokitzapen-politikak ere, eta hainbat ikerketa-proiekturen esparruan lan egiten du.\nHitzaldiaren ildo nagusiak:\n1. Klima aldatzen ari da? (Ebidentzia zientifikoak)\n2. Zergatik ari da klima aldatzen? (isurpenen garapena)\n3. Zer egin dezakegu klima aldaketa gelditzeko? (hau da isurpenak murriztearen inguruko ideia batzuk)\n4. Zeintzuk izan litezke klima aldaketaren ondorioak? (hemen inpaktuak azalduko nituzke)\n5. Zer egin dezakegu ondorioei aurre egiteko? (adaptazio edo egokitzapen neurriak)


Oiartzunentzako izango diren erraldoi txikiei atsolorra egingo diete : Oarsoaldeko Hitza\nOiartzunentzako izango diren erraldoi txikiei atsolorra egingo diete larunbatean\nSoinueneak eta Abaraxka ludotekak azken hilabeteetan elkarlanean landu dituzten erraldoiak kalera aterako dituzte lehenengo aldiz. Oiartzunentzako dira.\nPixkanaka egin duten lanaren emaitza larunbatean erakutsiko dute.\nAbaraxka eta Soinueneak antolatuta, azken hilabeteetan erraldoi txikiak sortzeko tailerrak egin dituzte. Pixkanaka aritu dira prozesua osatzen: erraldoien adibideak ikasi, diseinatu, sortu, dantzak ikasi… Oraingo azkeneko urratsa egitea falta da: kalera ateratzea.\n“Lanketa luzea bezain aberatsa izan da”, adierazi dute proiektuaren dinamizatzaileek. “Auzolanean eta familia giroan, diseinuaz gain, sormen lanetan ere ibili gara, mailu, kola, guraize eta iltzeak baliatuz”. Hala ere, ez da eskulanak egitera mugatu: prozesu guztia auzolanean eta hezkidetzan egin dute. “Generoa, kultura, hizkuntza gutxituak, gure eskualdean haurrekin lanean aritzen diren hainbat elkarte eta gure eguneroko errealitateko bizipenak ahaztu gabe egin dugu lan”, gaineratu dute. Helburua Oiartzun herriarentzako erraldoi txikien konpartsa bat eskaintzea da.\nProzesuaren emaitza datorren larunbatean, hilak 9, ikusteko aukera izango da. Egun hori aukeratu dute Martxoak 8ari keinu bat egite aldera. Erraldoi txikiei atsolorra 16:30ean izango da, Done Eztebe plazan. Eguerdian, berriz, 13:00etatik aurrera, erraldoien topaketa egingo dute toki berean.\n[Erraldoi txikiei buruzko erreportajea]


2021-12-08 - Goierriko Hitza : Goierriko Hitza\nRoberto Turrientes 'Turri'-ren oroimena Loinatzen dago betiko\nBeasain eta Anaitasunaren arteko partidaren aurretik omenaldi xume bat egin diote taldeko jokalari eta kapitain izandakoari. Iazko apirilean hil zen Turri.\nGipuzkoako Bolari eguna ospatu dute Seguran\nSeguran ospatu dute Gipuzkoako bolariek eta tokalariek 2021eko Bolari Eguna. Lehiaketak eta lagunarteko bazkaria egin dituzte, izurriteari gain hartzeko ahaleginean, ohitura gal ez dadin.\nMikel Urdangarin. Filosofia ikerlaria\n«Filosofiatik egungo auziak beste era batera planteatu daitezke»\n'Simone de Beauvoir. Norbanakoa eta burujabetza' saiakera liburua argitaratu du berri du filosofo eta ikerlari beasaindarrak (1994). Herritarrei aurkeztuko die etzi, Igartzako jauregian (19:00).\nUrretxuko Udalak eguzki parkea egin nahi du Zabaletatik gertu\nBidegiren lursail batean egingo da. Bizilagunek kooperatiba bat eratuko dute. Urretxuko etxebizitzen erdia edo gehiago energia berriztagarriz hornituko du\nGaztelumenditarren lehen benta\nUnai eta Beñat Gaztelumendi anaiek 'Bidea da borroka' bertso eta komiki liburua argitaratu dute. Añorgako aurkezpenetik aurrera, bideko lehen geltokia Gabirian egingo dute, ostiralean.\nGoienizen biharko filma, 'Siempre contigo'\nBeasaingo Goieniz zineklubak 'Siempre contigo' film israeldarra emango du bihar, abenduak 9, 20:30ean, Usurbe Antzokian.\nMartuteneko presoentzat bilketa egingo du bi egunez Idiazabalgo Caritasek\nOstiralean eta larunbatean egingo dute bilketa, 10:00etatik 12:00etara, Apaiz etxean.\nAzenario ederrak giro goibeleko azokan\nPostu dezente falta izan ziren atzo Ordizia, eguraldiak eta asteartea izateak ez baitzuten lagundu. Gabonetako koroatxoak eta izeiak salgai izan ziren.\nOrdiziako Dorrea etxeko ikasgela berriz ere martxan\nIkasgela erabiltzeko interesa dutenek abenduaren 14a bitartean egin dezakete eskaera arreta bulegoan zein udaltzainetan.


Itu Banda | Kultura | Naiz\nJakina da gazteek gero eta gutxiago irakurtzen dutena. Idatzi ere, gero eta gehiago ez. Baina badira literaturarekin gozatzen dutenak ere, mesanotxean liburua daukatenak, edo autobusean motxilatik ateratzen dutenak. Horietakoak dira Itu Bandakoak. Irakurtzen hasi ziren, fanzineak eta aldizkariak ateratzera pasa ziren, liburuak argitaratzera ere bai, eta jendaurreko emanaldietan ari dira orain.\nGotzon ARANBURU|DONOSTIA|2018/09/13 06:10 Eguneratua:\nItu Bandako Jon Gurrutxaga, Alazne Arruti, Paul Beitia eta Martin Bidaur, Victoria Eugenia antzokian eskaini zuten errezitaldian. (Gotzon ARANBURU)\nOhikoa izan da euskal literaturan taldeka lana egitea, norbera irakurtzen ari dena hurkoarekin konpartitzea, idazten eta publikatzen hasteko ere taldearen babesean aritzea. ‘Banda’ izena hartzea ere bai. Duela berrogei urte Bilbon biltzen hasi ziren gazte haiek (Bernardo Atxaga, Manu Ertzilla, Joxemari Iturralde, Jon Juaristi, Ruper Ordorika, Joseba Sarrionaindia…) Pott Banda jarri zioten euren buruari. Hamarkada pare bat geroago, Lubaki Banda izan zen Xabier Aldai, Gari Berasaluze, Harkaitz Cano, Asier Serrano… bildu zituena. Eta duela bost urte, Itu Banda jaio zen, Alazne Arruti, Paul Beitia eta Peru Iparragirreren eskutik; poliki poliki kide gehiago gehitu zitzaizkien hasierako hirurei eta ibilbide polita egin dute denek batera, hemendik aurrera beste norabide bat hartuko duen bidea.\nGazteak izan arren, eta taldeak bost urte baino ez izan arren, gauza asko eta ezberdinak egin dituzte Itukideek. Jakina, idatzi egin dute, fanzine eta aldizkari formatuan, baina separatak ere argitaratu dituzte bandako zenbait partaideren lanak bilduz, irratiko programak egin dituzte (Info7 irratian), eta ikuskizunak prestatu dituzte, hala nola Eako 2015eko Poesia Egunetan eskainitako ‘Ituskizunak’. Hemendik aurrera ere jendaurrean azaltzeko asmoa dute, bide hori jorratu nahi lukete, eta ez da harritzekoa, orain arte jaso duten erantzuna ikusita.\nIrailaren 3an zegoen jarrita hitzordua, Donostiako Victoria Eugenia antzerkiko Club aretoan. Ehun bat lagun sartzen dira hor, eta erabat bete zen aretoa. Baziren gazteak, eta baziren helduak, horien artean itzal handiko idazleak (Jose Angel Irigaray, Josu Landa, Patri Urkizu, Xabier Mendiguren edo Yolanda Arrieta, esaterako), denak ere poesia errezitaldiaz gozatzeko asmoz. Ordu erdiko saioan, Martin Bidaurren ‘Itzulera’ liburuko hainbat pasarte leitu zituzten Martinek berak, Alazne Arrutik, Paul Beitiak eta Jon Gurrutxagak, bai banaka eta bai laurek batera ere; tarteka gitarraz lagundu zuen irakurketa Beitiak, baina osterantzean ahotsa izan zen Clubean entzun zen tresna bakarra. Bukaeran, txalo zaparrada eta poz keinua Itu Bandakoen aurpegian.\nIdaztea eginkizun indibiduala da, baina idatzitakoaz hitz egitea eta idatzitakoa ezagutaraztea kolektiboan egin beharrekoa. Horregatik hasi ziren biltzen Arruti, Beitia eta Iparragirre duela bost urte, kafea hartzeko, idatziak trukatzeko eta literaturaz solasteko eta eztabaidatzeko, baina baita literatur-fanzine bat martxan jartzeko ere. 2013an, paperezko argitalpen bat? Norentzat ordea? Mexikon egonaldi luzea eginda itzuli berri den Alazne Arrutik du erantzuna. «Gu beti izan gara paper zaleak, hasieratik. Eta nola berehala konturatu ginen baten batzuk leitzen zutela guk idatzitakoa, ba animatu egin ginen. Batetik eta bestetik testuak iristen hasi ziren; gureak ere aportatu, irudi batzuk gehitu, eta maketatzera. Zuri beltzean ateratzen genuen».\nTalde motorra, hasierakoa, Gipuzkoan abiatu zen. Arruti Aiakoa da, Beitia zarauztarra eta Iparragirre eskoriatzar-donostiarra, Okzitanian jaio bazen ere. Ondoren bizkaitarrak ere bildu ziren bandara, hala nola Mikele Landa –Eakoa– edo Mallabiko Garazi Mugarza. Azpeititik batu zitzaien Jon Gurrutxaga eta Oñatitik Itziar Ugarte. Kolaboratzaileak ere mordoa izan dira, alegia, aldizkarian testuak argitara eman dituzten lagunak, guztira hogei bat laguneko sarea osatu arte, bakoitzak ahal izan duen inplikazio mailan.\nPoesia errezitaldiak antigoaleko zerbait zirela pentsa daiteke. Egungo gizarte teknologiko eta builosoan tokiz kanpo dagoen zerbait. Ba ez dira iritzi horretakoak Itu Bandakoak. Izan ere, jendartean irakurritako poesiak badu, nobelak ez bezala, indar berezi bat. Nobela bakardadean leitu beharrekoa den bezala, dela etxeko egongelan edo dela autobusean, ozen –eta ondo– irakurritako poesia taldean dastatu daitekeen gutizia da, testuari irakurlearena ahotsa, intonazio, keinua… gehitzeak aberastu egiten baitu askotan, eta are gehiago espazio egoki batean egiten bada. 2015ean ‘Ituskizunak’ izan bazen Itu Bandak Eako entzuleei eskaini zien ahotsezko ekoizpen literarioa, oraingoan ‘Itzulerak’ izan da poesia oparia, eta zinez magikoa gertatu da Victoria Eugeniako Clubeko ilunantzean poeta-irakurleen eta entzuleen artean sortutako harremana.\nGordetzeko horietakoa izango da azkeneko ‘Lekore’ aldizkaria. Aspaldidanik ari dira ontzen itukideak, eta ale bikoitza izango dela aurreratu digute. Seigarrena izango da eta hilabete pare bat edo beharko dira kalean ikusteko. Bandak ez du Durangoko Azokara kale egin izan eta hantxe erosi ahal izan dituzte orain arteko zenbakiak literatur zaleek; azkeneko hau ere hantxe topatuko dugu. Edukia… bada erosi egin behar jakiteko, baina mardula izango dela ziurta dezakegu.\nMartin Bidaur da taldeko kide beteranoenetakoa, hogeita piku urteko mutilari «beterano» deitzerik badago. Irribarre egin du gazte literatur zaleak «rara avis» ez al diren galdetu diogunean. Taldeko bakoitzak bere garapena izan duela diosku, literaturarekiko zaletasuna bakoitzak bere iturritik jaso duela, naturaltasunez eta gustua hartuz egindako bide bat. «Eskala baxuago batean, serieak eta pelikulak ikusten dituenaren antzeko joera da, hau da, aisialdi eta kultur kontsumo mota bat. Ez gara hain gutxi literaturarekin plazera lortzen dugun gazteok, ez pentsa. Egia da aurreko belaunaldietan baino gutxiago transmititu den ohitura bat dela, irakurtzeko praktika hau, baina galdu ez da egin. Gustatzen zaigulako irakurtzen dugu eta idazten dugu, ez daukagu zertan ezkutaturik» esan digu, Victoria Eugeniako emanaldia bukatu eta gutxira.\nDonostiako Euskal Jaietan urtero antolatzen dute ‘Poesia Orduetan’ ekimena Euskal Idazleen Elkarteak eta Donostia Kulturak. Aurtengoan Antxiñe Mendizabal eta Itu Banda izan dira gonbidatuak, aurrena Pello Ramirez eta Nerea Gartziarekin batera, ‘Emakume burugabea’ liburuko testuak errezitatzeko. Horrelako ekimenetarako gonbidapena jasotzea akuilu gertatzen zaiela onartu du Martinek. Testuak beti izaten dira tiraderan edo koadernoan, baina jendaurreko emanaldietarako idatzi berriak ere prestatzen dituzte, nolabait ere erreserbako ardoa urteko ardo berriarekin batera ateraz mostradorera, beti ere termino literarioetan, jakina. Hurrena deitzen dituzten tokian ere antzera jokatuko dute, «bolo» bakoitza ezberdina izango da.\nBelaunaldia osatzen ote duten ez dauka oso argi Martinek. Begi-bistakoa da taldea osatu izanak, adin bertsua duen jendea bildu eta batera idatzi eta argitaratu izanak, ematen diola belaunaldi ezaugarria Itu Bandari. Baina albo-ondorio edo izango litzateke, ez da gertatu horren bila joan direlako; literatura maite dutelako batu dira elkarrengana, eta elkarri indarra eman diotelako hasi dira aldizkariak eta liburuak argitaratzen. Eta ondorioz «Itu Belaunaldia» bihurtu badira, bada halaxe izan dadila.\nItu Bandaren errezitaldia Victoria Eugenian


Oiartzungo ekoizleak HemenGuk-en elkartu dira\nHilaren 19an herriko ekoizleen azoka egingo dute Kontzejupean\nOiartzungo ekoizleak saretu eta haien produktuei sustatzeko egitasmoa jarri dute martxan Udalak, zenbait herritarrek eta ekoizleek: HemenGuk.\nHerriko ekoizleak ezagutzera eman, kontsumitzaileekin harremana sustatu eta herriko produktuak balioan jartzea da elkarlan honen helburua. Horretarako, HemenGuk sortu da: bertakoari eta bertakoek eginari erreferentzia eginez.\nBertako ekoizleen azoka, hilaren 19an\nHemenGuk-ek antolatu duen lehenengo ekintza bertako ekoizleen azoka izango da. Hilaren 19 goizean (larunbata), Kontzejupean Oiartzungo 20 ekoizle elkartuko dira (09:30etik 14:00etara).\nPostua jarriko dutenen artean, lehenengo sektoreko ekoizleak daude, baita beste sortzaile artistau batzuk ere. Salmentarako gune izateaz gain, topagune izan nahi du hilaren 19ko azokak, produktu lokalak eta bertako ekonomia suspertzeko.\nHemenGuk-ek aterki zabala eskaini nahi die Oiartzungo ekoizleei. Horregatik, Udalaren, herritarren eta ekoizleen arteko elkarlanak jarraituko du, bertako produktuak eta ekoizleak indartzen jarraitzeko bestelako egitasmoak ere martxan jartzeko. Adibidez, Oiartzungo ekoizleen arteko saretze eta elkarlan honi esker, dagoeneko astelehenetan Killirikupen izaten den azoka ttikia osatu da (Arraztaloko saskiak, Peluzarko arrautzak, Zituene pasta, Gezamina ogia, Larremotx gazta eta Arabolaza eztia elkartzen dira bertan).\nAZOKAN PARTE HARTUKO DUTEN EKOIZLEAK:\n1) Aldako. Txakolina\n2) Arabolaza. Eztigintza\n3) Arraztalo. Barazkiak\n4) Drink mucha. Kombucha\n5) Elika. Barazkiak\n6) Gezamina. Ogia\n7) Ilargi. Egurrezko bitxiak\n8) Itsaso. Amets harrapariak\n9) Labore. Bertako produktuen denda\n10) Larremotx. Gazta\n11) Leire Dorronsoro. Bitxiak\n12) Lekungarai. Gazta\n13) Loregorri. Oihalezko konpresak eta poltsak\n14) Minak. Ogia\n15) Momotegi. Ahatekiak\n16) Pagoa. Garagardoa\n17) Papurrak. Ogia eta goxoak\n18) Peluzar. Arrautza ekologikoak\n19) Trikuharri kultur elkartea. Marrazkigintza\n20) Zituene. Pasta


2020-06-05 - Bidasoko Hitza : Bidasoko Hitza\nLarrialdi diru-laguntzak ez direla eskatzaile guztiengana iritsi salatu du PSE-EEk\nGizarte Zerbitzuek pilatutako lan karga medio eskatzaileek ez dutela maiatzari dagokion diru-laguntza jaso diote sozialistek, eta egoera konpondu beharrean Lanbidera bideratu dituztela salatu dute.\nGuztion Alardea: "2021eko alardea, alarde historiko eta are bereziagoa izango da"\nGatazkaren konponbidearen aldeko taldeak Alarde Fundazioak aurtengo desfilea bertan behera utzi izana erabaki "oso ausarta" dela iritzi dio, eta burgomaisuaren hitzekin bat eginez, datorren urteko alardearen garrantzia nabarmendu du.\nAlarde Fundazioak “erabaki autonomoa” hartu izana deitoratu du JaizkibelekAlardea hondarribiar ororena dela, gizon zein emakume, aldarrikatu dute Kultur Etxean\nHiriko kiroldegiak motorrak berotzen hasi dira\nHilaren 10en zabalduko dituzte ateak Azken Portu eta Artaleku kiroldegiek. Hilaren 15era bitarte soilik fitness eta fisioterapia zerbitzuak erabili ahalko dira.\n3. fasean dago Bidasoa: zer (gehiago) egin daiteke astelehenetik aurrera?\n3. fasean da Bidasoa: zer (gehiago) egin daiteke? Hemen, fase berrian egin daitezkeen gauzetako asko, zerrenda batean.\nAnaka auzoko jaiak, balkoitik eta sare sozialetatik\nGaur helduko da festa auzora, 18:00etako txupinazoarekin. Ekitaldi guztiak etxeko balkoitik eta sare sozialetatik jarraitu ahal izango dira, ezingo baita kalean jarduerarik egin.\nPatximoskeneako lanetan "irregulartasunak" salatu ditu Abotsanitzek\nEtxebizitzak eta trastelekuak elkartzeko asmoz hasierako proiektua eraldatu izana leporatu dio Abotsanitzek Vusa eraikuntza enpresari, eta "obraren kontrol jarraitua" galdegin die udaleko zerbitzu teknikoei.\nAstelehenetik aurrera kaleko eserlekuak erabil daitezke\nEsertzeko debekua kendu arren, distantzia neurria mantentzea beharrezkoa izango da, baita ere higiene neurriak betetzea.\nItzulera data atzeratu du enegarranez Vueling konpainiak\nUztailaren hasierarako berreskuratuko zuela Hondarribia eta Bartzelona arteko zerbitzua ezagutarazi zuen aire konpainiak maiatza erdialdean, hala ere, uztailaren 13rako finkatu du data berria azkenean.\nUda Jolas eta Uda Abentura programak uztailean garatuko direla baieztatu du udalak\nAurreko urteetako programekin alderatuta, ezberdintasunak egongo direla onartu du Txomin Sagarzazu alkateak, hainbat aldaketa egitea "nahitaezkoa" baita.


Troiarrak saihesteko aholkuak - Ba da beste modu bat | Laboral Kutxa Blog\nOrain hamar urte smartphoneak iristearekin batera, gure Internet erabiltzeko modua erabat aldatu zen, nabarmen areagotuz gainera. Lehen ordenagailuan, lanorduetan edo une puntualetan egiten genituen jarduerak esku-eskura izatera pasatu ziren, une oro, gure sakelean. Horrek lan asko erraztu egin zituen eta aukera berriak sortu, baina zenbait arazo ere eragin ditu aldi berean. Etengabe konektatuta gaudenez, zibererasoak izateko arriskua handiagoa da. Eta troiarrak dira arazo ohikoenetako bat.\nHitz horrek Troiako zaldia du jatorrian. Greziako mitologiaren arabera, estrategia baten antzera erabil zuten gotortutako hiri hartan sartzeko, opari soil bat zirudienaren barruan ezkutatuta. Oso istorio ezaguna da, baina zoritxarrez, gaur egun ematen zaion erabilera ez da hain ospetsua. Malware bat da, artxibo maltzur bat, erabiltzaileari itxuraz kaltegarria ez den legezko artxibo bat bezala aurkezten bazaio ere, exekutatzen bada, erasotzaileari kutsatutako ekipamenduan urrunetik sartzeko aukera ematen diona.\nHorretarako, pasahitzak irakurtzen ditu, teklatuko pultsazioak erregistratzen ditu edo malware gehiago sartzeko ateak irekitzen ditu, ordenagailua bahituta hartzeraino. Besteak beste, honako hauek eragin ditzake:\nOrdenagailuen edo ordenagailu-sareen errendimendua etetea\nBirusen eta har informatikoen antzekoak direla eman dezaken arren, troiarrak ezin dira ugaldu. Haien eginkizuna ez da ugaltzea ahalik eta kalterik handienak eragiteko, biktima konturatu gabe informazioa lapurtzea baizik, banku-datuak normalean, biktimaren kontuetan sartzeko.\nWindows-en, Mac-en, mugikorretan eta tabletetan eragiten du\nTroiarrek Windows zein Mac duten ekipoei egin diezaiekete eraso, baita gailu mugikorrei ere. Kutsatutako artxibo erantsien, manipulatutako testu-mezuen edo webgune faltsuen bitartez sartu ohi da malwarea. Artxibo bat exekutatzea izaten da ohikoena; itxura batean programa ongi instalatzen da, baina troiarra ere sartzen du, bigarren plano batean eta aldi berean. Mugikorrean edo tabletan deskargatutako app faltsu bat izan daiteke, baita, batzuetan, APK (Android Application Package: Android Aplikazio Paketea) artxibo bat ere.\nIruzurrezko artxibo horiek honako iturri hauetatik datoz normalean:\nP2P sareetako programen deskarga.\nEduki exekutagarriak (ActiveX kontrolak edo Java aplikazioak, adibidez) dituzten webguneak.\nEguneratu gabeko aplikazioetarako exploit-ak (nabigatzaileak, multimedia erreproduzigailuak, bat-bateko mezularitzako bezeroak).\nIngeniaritza soziala (esaterako, cracker batek biktimari troiar bat bidaltzen dio zuzenean, bat-bateko mezularitzaren bitartez).\nMezu elektronikoetan erantsitako artxiboak eta bat-bateko mezularitzaz bidalitako artxiboak.\nKutsatutako kanpo-gailu bat zure ekipoari konektatzea.\nTroiarrak saihesteko gomendatzen da:\nAntibirus-programa bat edukitzea, aldian behin eguneratua azken mehatxuetatik babesteko.\nOngi konfiguratutako firewall bat edukitzea. Antibirus batzuek integratua dute.\nSistema eragilearen azken adabaki eta segurtasun-eguneratzeak instalatuta edukitzea.\nProgramak betiere webgune ofizialetatik edo konfiantzazko webguneetatik deskargatzea.\nMezu elektroniko baten datu erantsiak ez irekitzea igorlea zein den ez badakizu.\nP2P sareetako softwarea ez deskargatzea.\nEkipoko softwarea eguneratzea.\nHorregatik guztiagatik, LABORAL Kutxak segurtasun-mekanismoak dauzka, troiar baten edo phishing teknika baten biktimentzat. Hemen duzu behar duzun informazio guztia.


Medirest Elikadura Egokituaren nutrizio-hobekuntzarekin konprometituta dago, Berrikuntzaren bitartez\n2016ko urriaren 26a Medirest Elikadura Egokituaren nutrizio-hobekuntzarekin konprometituta dago, Berrikuntzaren bitartez\nUrrian Madrilen egindako Garun Paralisiari buruzko azken biltzarraren barruan, eta, zehazki, “Garun-paralisia duten gaixoen Elikaduraren garrantzia” Aldibereko Tailerrean, mastekatzeko eta irensteko arazoak dituzten pertsonentzat egokitutako elikaduraren inguruko konponbide berrien garapenerako eta berrikuntzarako Mediresten apustua aurkeztu zuen Beatriz de Diego Blancok, Mediresten Nutrizio eta Dietetika Zerbitzuaren izenean.\nAzken urteotan, Medirestek elikadura egokituko zenbait konponbide garatu ditu (esate baterako, Mix&Delices); errezeta tradizionalen testurak eraldatzeko teknika berritzaileak dira, mastekatzeko edo irensteko arazoak dituzten pertsonei gauzak errazteko, jatearen plazera berreskuratu dezaten eta, aldi berean, aniztasun handiagoa izan dezaten euren dietan.\nMediresten garapenik berriena Healthy&Delices deitzen da, eta uztartu egiten ditu elikaduren testurizazioa eta proposatutako errezeten nutrizio-ekarpenaren hobekuntza, elikagai hori jango duen pertsonaren elikadura hobea eta eraginkorragoa lortuz.\nGarapen biei esker, nutrizio txarrarekiko sentikorrak diren kolektiboen (horien artean daude, esate baterako, Garun Paralisia duten pertsonak) elikadura-eraginkortasuna hobetzen da.\nGarun Paralisiari buruzko biltzarrak “Guztiaren gainetik, emakume” lema izan zuen, eta 600 pertsona baino gehiago elkartu zituen; horietatik, 100ek garun-paralisia zuten.


2021-09-08 - Goierriko Hitza : Goierriko Hitza\nOrdiziako 48. Gazta Txapelketaren bideoa\nSegurako Ondarre gaztandegiak irabazi du Ordiziako 48. Gazta Txapelketa. Ikusi egunaren laburpena iruditan.\nZaragozako El Cisne Hotelak eraman du gazta erdia enkantean\nOrdiziako gazta txapelketan irabazle izan den Segurako Ondarre gazta erdiagatik 9.400 euro ordaindu dituzte.\nSegurako Ondarre gaztandegiak irabazi du Ordiziako 48. gazta txapelketa\nBigarren saria ere Goierrin geratu da, Ordiziako Otatza gaztandegiak irabazi baitu. Hirugarren berriz, Mutrikuko Goienetxe izan da\nZaragozako El Cisne Hotelak eraman du gazta erdia enkanteanOrdiziako gazta txapelketako finalistek diplomak jaso dituzte\nOrdiziako gazta txapelketako finalistek diplomak jaso dituzte\nFinalisten artean bost goierritar daude, beraz, sari nagusia etxean geratzeko aukerak daude. Momentu batetik bestera jakinaraziko dute irabazlearen izena.\nHamabi kasu agertu dira, erdiak Zegaman\nOsasun Sailak beste 12 kasuren berri eman du gaur, Goierriri dagokionean. Horietatik 6 Zegaman agertu dira; gainontzekoak Beasainen, Urretxun, Lazkaon eta Ordizian.\nGoierriko bost gaztagile pasatu dira Ordiziako 48. gazta txapelketaren finalera\nFinalean ariko diren Goierriko bost gaztagileak dira Idiazabalgo Gaztainaditxulo, Gabiriako Baztarrika, Segurako Ondarre, Ordiziako Otatza eta asteburuan Legazpin Gipuzkoako Txapela irabazi duen Zeraingo Basazabal\nAurten 46 gazta aurkeztu dituzte Ordiziako lehiaketara\nAne Mintegi banakako US Open Junior txapelketatik kanpo geratu da\n6-4, 5-7 eta 3-6 galdu zuen atzoko partidan Solana Sierra argentinarraren aurka. Binakako txapelketan, bigarren rondako partida jokatuko du gaur Victoria Jimenez-ekin batera.\nOrdiziako 48. Gazta Lehiaketa hasi berri da. Guztira 46 gazta aurkeztu dituzte euskal gaztagileek, 18 ketuak eta 28 ketu gabeak.\nIgartzako Mendi Duatloiko ibilbide berriak proba herrigunera hurbilduko du\nBizikletako zatia eta korrikako bigarrena aldatu dituzte. Antolatzaileen ustez gogorragoa da orain, baina politagoa ere bai: «Jendeak gehiago ikusiko gaitu». Haurren duatloia, bueltan\nTurrientesek Espainiako selekzioarekin bi partidetan jokatu du bere lehen egonaldian\nBeñat Turrientes lehen aldiz joan da Espainiako 21 urtez azpiko futbol selekzioarekin. Bi partidetan jokatu du\nUrretxun kultur egitarau oparoa antolatu dute jaien ordez\nLarunbatean herriarteko folklore jaialdia egingo dute eta igandean Amaia Iturriotzek eta Maite Arboniesek 'Lurretikan' ikuskizuna eskainiko dute\nZuzendaria aldatuta hasiko du ikasturtea San Benitok, gaur\nXabier Maiza izendatu du San Benito Ikastolaren Artezkaritza Kontseiluak zuzendari berritzat, klaustroak hala proposatuta.\nEuskara ikasteko diru laguntzen deialdia zabalik\nEskaeretarako epea zabalik dago eta irailaren 21ean amaituko da.\nHariztierdin lan egiteko ordezkagaien zerrenda irekiko dute\nHarizti-erdi aterpetxerako sukaldari eta laguntzaile lan poltsa osatzeko prozesua amaitu du Zerain Dezagun fundazioak.\nBareakeko dendek udako produktuak kalera aterako dituzte bihar Beasainen\nBareakeko 32 dendak stock azoka egingo dute bihar, 10:00etatik aurrera. Udako produktuak eskainiko dituzte, denda atarietan eta Erauskin plazan.\nAntzizar Kiroldegiak hogei ikastaro eskainiko ditu ikasturtean\nTRX eta haurrentzako patinaia hastapenak gehitu dituzte eskaintzara.\nEskola 8 eta 10 urte bitarteko haurrei zuzenduta dago. Benjaminei eta alebinei, zehazki. Eskolak asteazkenetan izango dira, 16:45etik 19:45ak arte, hiru txandatan banatuta.\nKatekesian izena eman ahalko da bihar, San Martinen\nKristau Bidean izena eman nahi dutenek bihar egin beharko dute, 18:00etatik 19:00etara, San Martingo parrokian.


Abenduaren 3a 'Euskadiren Eguna' izendatzeko proposamena eztabaidatuko dute Eusko Legebiltzarrean\nEuskara > Euskararen Nazioarteko Eguna\nEH Bilduk aurkeztutako proposamenak dio datarik egokiena dela, “euskara euskal herritarron batasuna sinbolizatzen duen ikur nagusia izanik”. EAJ abstenitu egin da eta PSE eta PP tramitazioaren aurka azaldu dira.\n2017ko urtarrilaren 26a\nEH Bildu eta Podemosen aldeko botoekin Eusko Legebiltzarrean tramitera onartu dute Euskararen Nazioarteko Eguna, abenduaren 3a, “Euskadiren Eguna” izendatzeko koalizio abertzaleak egindako proposamena. Hala, data horren inguruko eztabaida izango da EAEko parlamentuan.\nAbenduaren 3a “Euskadiren Eguna” izendatu eta jai ofizial gisa ospatzea da egokiena proposamena aurkeztu duen EH Bilduren aburuz. “Arabako, Bizkaiko eta Gipuzkoako herritarron batasuna eta kohesioa adierazteko” euskara da euskal herritarron ikur nagusia, bere ustez. Bestalde, “euskarak behar duen babesa aintzat hartzeko” modua izan daitekeela iritzi du koalizioak, Pello Urizarren ahotan.\nEusko Jaurlaritzak begi honez ikusi du proposamena Eusko Legebiltzarrean eztabaidatzea, abenduan Urkulluren Gobernu Batzordeak adierazi zuenez. Paradoxikoki, EAJk abstentziora jo du eta Jaurlaritzan kide duen PSE-EEk aldiz tramitatzearen kontrako botoa eman du, PPko parlamentariek bezalatsu.\nPatxi Lopezen gobernuak urriaren 25a izendatu zuen jai egun 2010ean, Gernikako Estatutua sinatu zen egun bera. 2013an baina, Legebiltzarraren ekimenez atzera bota zuten Lopezen neurri hori, eta iaz urriaren 7a izan zen jai egun ofizial, Agirre lehendakariaren Euzkadiko Gobernua osatu zela 80 urte igaro zirelako.\nKanal hauetan artxibatua: Euskararen Nazioarteko Eguna | Eusko Legebiltzarra\nEuskararen Nazioarteko Eguna kanaletik interesatuko zaizu...


Zeraingo Udal Web-gune ofiziala. Zeraingo Paisaia kulturala: Andra Mari Eliza.\nPAISAIA KULTURALA | Andra Mari eliza\nHerriguneko eraikin nagusienetako bat da Andra Mari Eliza, XV. mendearen lehen zatian eraikia.\nZer-ikusi asko eskaintzen du, baina harribitxiz apaindutako kobrezko gurutze erromaniko ederra aipatzekoa da: XII. mendekoa da, Gipuzkoako bakarra, Zegamako elizan dagoenaz gain.\nXVII. mendeko harri landuz eginiko Bataio Pontea ere ikus dezakegu. Bataio Ponte honek bere irudiak mantentzen ditu: Zeraingo armarria, eguzkia, lehoia, mahats lukua, ilargia, etab. Ur bedeinkatuarentzako hiru ontzi, korua, pulpitua, aldare nagusia eta albotako bi txikiak, hilobiak, arku korala, bobedak, etab. dira Andra Mari Elizaren edertasuna osatzen duten beste elementuak.\nSorrera eta eraberritzea\n1556. urteko Bataio Liburua da dokumentu zaharrena, baina elizan dagoen Joan Garcia de Cerainen hilobian gotikoz jartzen duen idazkiak, "Hilobi hau Joan Garcia de Cerainek egin zuen, 1457 urtea", dio.\nGaur egun ikus dezakegun eraikina, berriz, XVIII. mendean eginiko eraberritze lanen ondorioa da. Elizaren egoera lazgarria ikusita, eta Doña Maria de Cerain y Zarauzen eskariz, 1709. urtean Iruñeako Artzapezpikuak eraberritze lanak hastea onartu zuen. Lan hauek Juan de Carrera arkitektuak eginiko planoetan oinarritzen dira, nahiz eta aldaketa ugari jasan zuten, herritarrek egiten zuten lanen jarraipen zuzena zela eta. Lan hauen ondorioz, hasierako egurra Zeraingo Oa harrobiko harriz ordezkatu zen. Kanpoko lanak bukatutakoan barne apainketari ekin zioten, eta gorabehera batzuen ondoren, Diego Martinez de Arzeren jarraibideetan oinarrituz egin ziren gaur egun ikus daitezkeen barroko estiloko hiru erretaulak.


Marrazten hasiko gara! - IrinarenGarapena\nMarrazten hasiko gara!\nEscrito por irinarengarapena el 14-03-2018 en Grafismoa. Comentarios (0)\nHaurra arazo berriei erantzuteko gai da, beraren adimena mugimendu eta keinuen mailatik irudikapen-mailara pasatu delako.\nPiageten ustez, irudikapenaren funtsezko oinarria hau da: adierazleak (hitz bat, irudi mentala, keinu bat…) eta adieraziak (objektu, gertakari bat…) bereizteko ahalmena edukitzea. Horri gaitasun sinbolikoa esaten zaio. Haurra, apurka-apurka sinboloak barneratzen eta adierazleak eta adieraziak bereizten doa.\nFuntzio sinbolikoa adierazten duten portaerako bat grafismoa da; hau da, zirriborroen fasea (18 hibaletetik edo 2 urtetik-4ra). Zirriborro horiek hiru mailatan sailkatzen dira: desordenatuak, kontrolatuak eta izendunak.\nMarraztea, jarduera formal bat egitea baino gehiago, jarduera ludiko bat bihurtzen da berarentzako, hau da, bakarka parte hartzen duen jolas moduko bat. Joko bezala, lilura handia sortzen dio umeari zeren plastikozko produkzioen gogamenak, iradokizunak eta komunikazioen eskumenaz erakarrita sentitzen da. Gainera, haurrari asko laguntzen dio bere garapenean, bai komunikatzeko, jolasteko, protagonista sentitzeko, irudimena lantzeko...


Eraso batengatik, EHUk irakasle bat kenduko du postutik hilabetez | Gizartea | Berria\nEraso batengatik, EHUk irakasle bat kenduko du postutik hilabetez\nMartxoaren 8an bi ikasle emakume jo zituen irakasleak arau hauste larria egin zuela ebatzi dute, eta jar diezaioketen zigor handiena ezarri\nIkasleek protesta handi bat egin zuten martxoan, erasoa gaitzesteko. L.J. / FOKU\nMartxoaren 8ko mobilizazioetan bi emakumezko ikasle jotzeagatik salatutako gizonezko irakaslea zigortzea ebatzi du EHU Euskal Herriko Unibertsitateak: hilabetez postutik kenduko du. Azken hilabeteetan martxan izandako instrukzioa amaitzean hartu du errektoretzak erabakia. BERRIAk jakin duenez, arau hauste larritzat jo dute ikasleen aurkako erasoa; hala, unibertsitateak jar dezakeen zigor zorrotzena ezarri diote irakasleari.\nLeioako campusean (Bizkaia) gertatu zen erasoa, Medikuntza Fakultatean, ikasleak greba feministara batzeko deia zabaltzen ari zirela. Bertako irakasle batek bortxaz erantzun zien, estudianteek salatu zutenez: hasieran iraindu egin zituen, eta gero makila batekin jo zituen. Ikasleek bide judizialari uko egitea erabaki zuten, irakaslearen «vendetta pertsonalak» saihesteko, baina EHUko errektoretzara jo zuten. Erakundeak txostena ireki zion irakasleari, eta ikerketa bat abiatu zuen; uztailean aritu zen lekukoen testigantzak biltzen, eta azken egunotan osatu du ebazpena. Epaitegietara jo gabe errektoretzak har dezakeen neurri gogorrena hartu du Nekane Balluerkaren taldeak.\nHain justu, Leioako ikasle feministek agerraldi bat egin zuten joan den astean: auzian «jarrera pasiboa» izatea eta irakaslearekiko «konplizitatez» jardutea egotzi zioten errektoretzari. Era berean, kritiko agertu ziren ikerketaren emaitzen berri jasoko ez dutelako: errektoretzak jakinarazia zien irakasleari bakarrik eman diezaioketela informazio hori.


Itzulpen automatikoa FAIL! | Teknopataren txokoa\n2010(e)ko ekainak 4 Teknopataren ajeak 3 iruzkin\nGaurko eguna Galdakaoko Ospitaleko Larrialdiko zerbitzuan pasatzea tokatu …\nEgin kontu taberna, bulego edo eraikin ofizial bat …\nPingback: Tweets that mention Teknopataren txokoa > Itzulpen automatikoa FAIL! -- Topsy.com\t2010(e)ko ekainak 4\nIÃ±aki\t2010(e)ko ekainak 4\nKonponduta dago, “Contribute a better translation” delakoak benetan balio duela ematen du:\nEuskal Herrian euskaraz = Vasco en el PaÃs Vasco\njoxe\t2010(e)ko ekainak 4\nEEEEEEEEEZ!!! Uste dut akats hau ondare kultural gisa gorde behar dugula, ingelesez ‘Easter Egg’ deitzen dieten horien modura! 😛\nRetroemigrante\t2010(e)ko ekainak 12\nIÃ±akik konpondu du hori, baina zenbat eta zenbat egongo ote dira konpontzeko?!


Muy Personal — Gaztelupeko Hotsak\nHemen zaude: Hasiera → Denda → Muy Personal\nGrabazioa, Saúl Santolaria, hACERIAn, 2011ko apirilaren 27, 28 eta 29an. Edizioa eta Nahasketak, Saúl Santolaria eta Carlos Velasco, maiatz, ekain eta uztailean Sweet Saul Music Recording Studios estudioetan. Masterizazioa, Saúl Santolaria Diseinu grafikoa, Valentín Iglesias “Tres Minutos” Argazkiak, Mikel Kamiruaga eta Xabi Barrios\nDisko honetako gai guztietatik honakoa izan nuen konposatzen aurrenekoa. Mexikon barrena bira bat amaitzen ari ginela egun batzuk eman genituen Monterreyko hotel batean, egun gutxiren bueltan azkeneko kontzertua eskaini behar baikenuen Saltillo hirian. Han, arestian adierazitako hotelean, konposatu nuen. Hasieran Tex-Mex ukitua zuen, Botxoboogiesentzat osatu bainuen, nahiz eta B pistan bestelako doinua eman. Askoz ere geroago hirukote formatuarekin joko nuen bossa erritmoaz, B pistan doinurik erabili gabe, akordeak soilik arpegioan joz. Eta orain, grabazio honetan, doinua idatzi diot B pistan.\nEmanaldi batean nintzela sortu zitzaidan aurreneko ideia. Gero hura garatu nuen behar bezala osatu arte. Gai bizi-bizia da, swing estiloan, Wes Montgomery gitarra jotzaile handia gogoan. Maisuari egiten diodan omenaldia da.\nLaukotean interpretatua da, Joshua Edelman piano jotzaile.\nGrabazio honetan esku hartu duten musikari guztien artean Joshua da ezagutu dudan azkenekoa. Elkarrekin jo dugu hainbat kontzertutan, oso esperientzia atsegina eta aberasgarria, indar emailea eta pizgarria. Maisu eta piano jotzaile handia da, eta haren aholkuak eta baikortasuna oso lagungarri izan ditudala esan behar dut. Oso harrotzen nau harekin jotzeak.\nTHAT OLD TOUCH\nGai hau, gehienak bezalaxe, nire beribilean, nire estudioan, konposatua da. Badira sei urte musika eta taxia partekatzen ditudala, gitarra eta ordenagailua beti ditut taxian, horiek beharrezkoak baititut osatzen ari naizen lanerako materiala prestatzeko eta aztertzeko. Gisa honetan grabatu nuen gai honi dagokion demoa.\nBeti uste izan dut gai honen doinua oso egokia dela saxoz jotzeko, laukotean jotzeko, Santi Ibarretxeren saxo altuarekin jotzeko.\nEz nuen zalantzarik izan, saxo bat behar banuen Santirena izango zen, nire ustez musikari aparta baita, sentiberatasun, talentu eta ozentasun handiaren jabe; musika dario larruazaleko izerdi-zulo guztietatik.\nMutikoak ginenetik ezagutzen dugu elkar Santi eta biok, Intermezzoren garaietatik, laurogeigarren urteen hasieratik; orduan inguruko musikari guztiak elkartu ohi ginen astelehenero jam egiteko. Gero elkarrekin jotzen genuen Pork Pie Haten.\nBereziki maite dut Santi, ilusioak gainezka egiten dit harekin jotzen dudanean.\nPixkana-pixkana garatzen ditudan ideietatik abiatuta osatzen ditut gaiak. Prozesu horretan beste ideia berri batzuk gorpuzten dira, eta gisa horretan sortu zen Días de Invierno: bi gairekin ari nintzen lanean, Por Tí eta A Vueltas gaiekin, eta ohartu nintzenerako beste gai bat nuen esku artean. Bereziki gustukoa dut honakoa.\nBalada bat da, eta bere kadentziarekin neguko egun gris, hotz eta euritsu horietan nigan nagusitzen den malenkonia hori helarazi nahi diet entzuleei.\nFIVE IN BLUE\n5/4ko gaia, AABA egitura, non A blues bat den.\nEskuarki gitarra joz konposatzen dut, baina gai hau marmarian abestuz eta sakelakoan grabatuz itxuratu nuen. Honenbestez bluesa konposatu nuen, gero B pista gehitu eta aldatu egin nion egitura.\nHirukotearen formatuarekin eskainita dago, Gorka Iraundegui Hammondean.\nGorka neke laguna izan dut azken urteetan, ia egunero jo dugu elkarrekin, bera organoan nahiz baterian. Lagun handia eta talentu handiko musikaria. Oso ondo sentitzen naiz harekin batean jotzen, izugarri gozatzen dut.\nCha-cha-cha antzeko bat da, erritmo biziko gaia. Lehen beste izen bat zuen, hainbat aldiz interpretatu dut Cachalote izenburupean, baina egun batez emaztea eta semeak kontzertu batera etorri eta, hura amaitu bezain pronto, halaxe esan zidan Begok: “cachalote izena ere, zeu bai kaxalote”. Beraz, berehala beste izen bat emateko erabakia hartu nuen, mejor así, ezta?\nHasierako akordeen gurpiletik abiatuta garatutako gaia.\nHasierako ideia zen loop stationekin errepikatzen uztea eta A-ko doinua jotzea, aldi berean bakar-pasartearen euskarri izan zedin. Molde honetako hainbat harraldi egin genituen baina ez zen behar bezala ateratzen, eta looperrik gabe jotzeko erabakia hartu genuen.\nB pistakoa guztiz bestelakoa da, hasteko 4tik 3ra pasa ginen, ezaugarri nagusia beltza puntutxoarekin osatutako erritmoa, eta bestetik, albora utzi genuen doinu aski konbentzionala erritmo askoz ere biziagoko beste doinu bati leku egiteko.\nZubiak ematen dio segida, pedala La musika notari eutsita; girotzeko pasartea duzu gai hau.\nNiretzat gai bereziki hunkigarria da. Nire emaztea du argia, eta hari eskainia da.\nEgiturari eta erritmoari dagokienez, ez da batere konbentzionala, 7/4ko erritmoa baitu. Loop station baliatzen dut riff bat errepikatzeko; kontrabaxuak bakar-pasarte bat osatzen du sarrera gisa, loopa agertzen eta desagertzen da hainbat unetan. Doinuaren ostean 4ko zubi bat sartzen da eta 7kora itzultzen gara azken parteko bakar-pasartea osatzeko; berriro ere loopa ageri da eta hari arpegio bat eransten diot akorde sorta batean oinarriturik.\nBluesa tarteko denboran, doinua osatzeko ahots talde birekin, titulua bera iradokiko zidana. Riff bitan oinarritua, bira bakoitzean banaka errepikatzen dira ukitu bereziekin: aurreneko ahots taldeak indartu egiten du konpas bakoitzeko lehenengo denbora, baina bigarren biran bi konpasetan behin baino ez du indartzen hura, aurreneko denborara kortxea bat baino aurreratzen ez duela.\nViaje a Etreum


Ideia bat negozio bilakatzeko aukerak modu praktikoan aztertzeko programa beteko da "Oñatin elkarrekin ekin" egitasmoaren baitan — Berbia\nIdeia bat negozio bilakatzeko aukerak modu praktikoan aztertzeko programa beteko da "Oñatin elkarrekin ekin" egitasmoaren baitan\nOñatin Elkarrekin Ekin ekintzailetasuna sustatzeko programaren baitan, negozio ideia berriak garatu eta martxan jarri nahi dituzten pertsonei zuzendutako tailerra egingo da otsailaren 25etik apirilaren 28ra. Zortzi prestakuntza saio izango dira taldean eta banakako tutoretza saioak ere bai. Design Thinking metodologia aplikatuko da.\nNegozio ideiak proiektutan eraldatzen egitasmoa, negozio ideia berriak garatu eta martxan jarri nahi dituzten ekintzaileei, nahiz negozio edo enpresa txiki bat jada dutenei zuzenduta dago. Tailerra astearte arratsaldez emango da, 14:00tatik 17:00tara, bi hilabetez, otsailaren 25ean hasi eta apirilaren 28ra arte, esan bezala, Enpresagintza Fakultatean.\nInformazio osagarria eskuratzeko udaleko Enplegu departamentura jo daiteke: enplegu@onati.eus helbide elektronikora idatziz edo 943 003 198 telefono zenbakira deituz. Izan ere, Oñatin elkarrekin ekin ekimena eta Negozio ideiak proiektuetan eraldatzen egitasmoa, Udalak eta Enpresagintza fakultateko Mondragon Team Academy-k elkarlanean antolatzen baitute.\nOñatin elkarrekin ekin ekintzailetza sustatzeko programaren baitan, gai konkretuen inguruko mintegi puntualak, nahiz iraupen luzeagoko jardunaldiak antolatu ohi dira Enpresagintza fakultatean. Bereziki zerbitzuen sektorean diharduten merkatari eta autonomoak parte hartzen dute baina, enpresa txikiak dituzten ekintzaileei ere zuzentzen dira.


Berrikuntzak Info CIS 2011 El CIS presenta en Madrid "A propósito de Tilly: conflicto, poder y acción colectiva"\nErosi % 5eko deskontuarekin\nGizarte gatazkaren ikerketa lan klasiko bati buruzko hausnarketa bildumarik handiena da.\nCISek "A propósito de Tilly: conflicto, poder y acción colectiva" aurkeztuko du, ekintza kolektiboari eta herri erreboltei buruzko taxuzko analisia.\nAzaroaren 29an izango da ekitaldia, asteartean, 19:00etan, Madrilgo Politologoen eta Soziologoen Elkargo Ofizialean\nBertan izango dira CISeko presidente Ramón Ramos, liburuaren argitaratzaile Mª Jesús Funes eta Manuel Pérez Ledesma eta Alfonso Pérez-Agote katedradunak, baita Politologoen eta Soziologoen Elkargoko dekano Miguel Ángel Ruíz de Azúa ere.\nLiskar politikoa eta gizarte gatazka ulertzeko ezinbesteko egilea da Charles Tilly (1929-2008), eta ekintza kolektiboen zenbait jardun moten bidez antolatutako oinarri sozialek historiaren ibilbidean nola eragin edo baldintza dezaketen erakusten dute bere ikerketek. Estatuen iraultzei, formazioari eta bilakaerari buruzko bere ikerketen eta ekintza kolektiboen bere teorien oinarrian kezka hau dago: herritarren eskubideak defendatzea eta ahulenen bizi baldintzez arduratzen diren sistema politikoak bilatzea.\nSoziologo, historialari eta politologo iparramerikarraren obra horrek gaur arte argitaratu dituen lanei buruzko hausnarketa bildumarik handiena barne hartzen du. Kapitulu bakoitzak bere testuak, teoriak eta diseinu metodologikoak aztertzen ditu, eta batzuek kasuen ikerketa ere badakarte. Liburu lagungarria da herri mobilizazio handiek markatutako garai hau ulertzeko. Horietako batzuek ondorio nabarmenak eragin dituzte; Tunisiatik Egiptora, Yemenera, Libiara, Siriara eta beste zenbait tokitara zabaldutako protestak, "udaberri arabiarra" deiturikoa eta Mendebalde demokratikoko mobilizazioak, eta Espainiako Maiatzaren 15eko Mugimendua (15 M), beste herrialdeetan ere errepikatu dena: Greziako protestak, Erresuma Batukoak, etab.


Artikistas, lanbide ezberdinetako pertsonen arteko topaketatik sortu den kolektiboa da, eta kultur eraldaketako prozesuak ikertu eta bultzatzen ditu.\nGizarte-dinamikak ikuspuntu barneratzaile batetik birpentsatzea.\nVirginia Imaz. Lan-eremuak: Aktorea, pailazoa, aho-kontalaria, clownclusionista, pedagogoa, gidoilaria, eszena-zuzendaria, helduen Etengabeko Hezkuntzako irakaslea. Hezitzaileen hezitzailea da, eta baita Oihulari Klown antzerki taldearen sortzailea eta zuzendari artistikoa ere. Ia hiru urtez egin zuen lan Cirque du Soleil-en La Nouba ikuskizunean eta 20 antzerki-talde baino gehiagorekin kolaboratu du pedagogo, aktore, gidoilari, eszena-zuzendari eta/edo maskara teatroan aholkulari gisa.\nVirginia Imaz-ek taldearen aniztasunean jarri zuen indarra, bertan zegoelako, bere ustez, kolektiboaren aberastasuna, eta baita pertsonen arteko elkar ulertzean ere. Horregatik, helburua, pertsona horien arteko entzumen aktiboa eta enpatikoa bultzatzea izan zen, kontakizun propio baten sorreran gidatuz.\nEmaitzak hainbat izan ziren: non zeuden eta nora iritsi nahi zuten jakitea; taldea osatzen zuten pertsonen ezberdintasunak ulertzen ikastea, adostasunarekin itsutu gabe; arrakasta birpentsatzea.


Larrialdietarako sukaldaritza: Gurin-gailetak\nNahiz eta isiltasun osoan egon denboraldi luze batez, ez gara gure txoko txikiaz ahaztu. Bai, sukaldean jolasteko izan digun aukera bakoitza aprobetxatu izan dugu eta, horren ondorioz, gaur esparru honetara itzultzen gara sorgintzen gaituzten halako plater batekin. Hau da, gaur oso erraza, azkarra eta mundu guztiari gustatzen zaion errezeta bat partekatuko dugu zuekin, eta “gurin-gailetak” prestatzera irakatsiko zaituztegu.\n50 gaileta (tamainaren arabera, noski) baino gehiago prestatzeko, hurrengo osagaiak behar izango ditugu:\n500 g Irin\n170 g Azukre\n170 g Gurina pomadan (hau da, biguna eta giro tenperaturan)\n170 ml. Esne\n½ zorroko legamia\nLimoi bateko birrindura (edo, gustura, laranja)\nHasteko, bol handi bat hartuko dugu (eta honekin osagai guztiak sartzeko aukera ematen digun bol bati buruz hitz egiten ari gara) eta irina eta legamia nahastuko ditugu. Segidan, gurina, azukrea eta arrautza gehituko ditugu, jarraian osagai guztiak ondo nahastuz. Guztia ondo osatuta dagoela ikusten dugunean, esnea poliki-poliki gehituko dugu eta edukiera ondo nahastuko dugu eskuekin ore homogeneo bat lortu arte.\nOrea lortu dugunean, paper-filma erabiliz bilduko dugu eta hozkailuan gordeko dugu gutxienez ordu batez.\nDenbora hau pasatzen denean, orea ondo luzatuko eta zabalduko dugu arrabol baten laguntzarekin, lodiera zentimetro erdikoa izan dadin. Hori egin eta gero, zuen gustukoa den molde batekin (guk tragoxka baso bat erabili genuen) gailetak pixkanaka-pixkanaka moztuko dituzue. Une hau oso aproposa da labea 175 gradutara berotzeko.\nAzkenik, gailetak paperaz estalitako labe-erretilu batean jarriko ditugu eta labean mantenduko ditugu 15 minutuz. Emaitza egokia izateko, zuen gailetak honako itxura hau izan behar dute (edo hobeagoa, noski!)\nHemendik aurrera, zuen irudimena erabiliz pixkatxo bat apaindu ahal dituzue, eta, noski baietz, haietaz gozatu!!\nBidaltzailea Joan R. López a 13:05


Hasiera » Azken albisteak » Abiazio » Boeing-ek aldaketak iragarri dizkio bere Zuzendaritza Batzordeari\nAirlines • Aireportuko • Abiazio • Azken Bidaia Albisteak • Negozio Bidaiak • Berriak • Pertsonak • Teknologia • Turismo • Garraioa • Bidaia Wire Albisteak • USA Azken Albisteak • Hainbat Albiste\nBoeingek David L. Joyce aukeratu du Zuzendaritza Batzorderako; Edmund P. Giambastiani Jr almirantea Kontseilutik erretiratuko da.\nDavid L. Joyce Boeingeko Zuzendaritza Batzordeko hautatua izan zen.\nEdmund P. Giambastiani Jr almirantea Boeingeko Zuzendaritza Batzordetik erretiratu da.\nBoeingeko Zuzendaritza Batzordearen aldaketak berehala dira eraginkorrak.\nBoeing Companyko zuzendaritza batzordeak gaur jakinarazi du David L. Joyce hautatu dutela batzorderako, berehala indarrean. Segurtasun eta Konpentsazio Aeroespazialeko batzordeetan arituko da. Boeingeko zuzendaritzak gaur jakinarazi du Edmund P. Giambastiani Jr almiranteak konpainiari jakinarazi diola 2021 amaieran batzordetik erretiratuko dela.\nDavid L. Joyce Boeingeko Zuzendaritza Batzordeko hautatua izan zen\nJoyce, 64 urteko aeroespazialeko exekutibo betea, erretiratu zen General Electric (GE) 2020an presidenteordea izan zen, eta GE Aviation-eko presidente eta zuzendari nagusi ere izan zen 2008tik 2020ra. GEk dibisiorik handienean zuzendu zuen 12 urtez, Joyce-k bezeroen eta produktuen laguntza ere zuzendu zuen 19,000 motor global eta 500 aire konpainia bezero baino gehiagotan. eta GE Aviation-en industrian liderra den segurtasuna kudeatzeko sistema ezartzea gainbegiratu zuen.\n40 urteko GE beteranoa, Joyce sartu zen GE Abiazioa 1980an produktu ingeniari gisa eta 15 urte eman zituen GE motor komertzial eta militarrak diseinatzen eta garatzen, GE Aviation-eko hainbat lidergo postuetan aritu aurretik, besteak beste, Merkataritza Motoreetako presidenteordea eta zuzendari nagusia. Joyce-k zientzia lizentziatura eta ingeniaritza mekanikoko masterra lortu zituen Michigan State University-n eta enpresa finantzetan masterra egin zuen Xavier Unibertsitatean.\n"David Joyce industria aeroespazialeko liderra da, eta segurtasun lidergoa, ingeniaritza espezializazioa eta bikaintasun operatiboa erakusten ditu." Boeing Larry Kellner presidentea. "Aholku eta orientazio baliotsuak emango ditu bere esperientzia esanguratsuan oinarrituta".\nJoyce Ingeniaritza Akademia Nazionaleko kidea da, eta Defentsa Nazionaleko Industria Elkartearen James Forrestal Industry Leadership Award saria eta Ikerketa Aurreratzeko Amerikako Materialen Elkarteko Domina jaso ditu. 2010az geroztik, Xavier Unibertsitateko Patronatuan parte hartzen du.\n"Boeing David Joyceren abiazio esperientzia sakonaz eta industria harreman zabalez baliatuko da ", esan du David Calhoun Boeingeko presidente eta zuzendari nagusiak eta zuzendaritza batzordeko kideak. "Davidek negozioak eraldatzen dituen esperientziak eta industria aeroespazialean kalitatea eta segurtasuna ardatz izateak are gehiago sendotuko du gure batzordea".\njohn jenkins dio:\nSeptember 1,: at 2021 02 46\nJoyce jauna Boeingeko lidergoaren hautaketa bikaina da. Bere heziketa eta esperientziak Boeingen erabaki estrategikoak eta taktikoak hartzen lagunduko du. Boeing gomendatzen dut aukeraketa hau egiteagatik, baiezko ekintzetarako soilik egiten diren batzordekideen hautaketa ez bezala. Estatu Batuetako enpresen errendimendua ezinbestekoa da gure ekonomia eta segurtasun nazionala mantentzeko.


"Deitzen duenari belarrira esaten diodana da poesia" - Nafarroako Hitza “Deitzen duenari belarrira esaten diodana da poesia” – Nafarroako Hitza\n“Deitzen duenari belarrira esaten diodana da poesia”\n2019, urriak 04 Elkarrizketak 385\nKultur kudeatzailea da Kati Leatxe Aristu (Ekai, Longida, 1966). Kulturgintzan hamaika saltsatan ibilia da, eta Karekin Kultura proiektua gidatzen du orain, Agoitzen. Bartzelonan sortutako Poesia de Emergencia izeneko egitasmoaren boluntarioetako bat ere bada. Sinplea da funtzionamendua: 659 861032 telefonora deituz gero, poema bat errezitatuko dizute. Euskaraz ere irakurtzen ditu poesiak Leatxek.\nNola ezagutu zenuen poesia egitasmoa?\nKultur arloan aritzeagatik ezagutu nuen. Edu Bernal egitasmoaren sortzailearekin lan bat egin nuen Bartzelonan, eta proiektuaren berri eman zidan. Fede Nietorekin batera, abian jarri zuen 2018ko apirilean, Bartzelonan. Izugarrizko egitasmoa iruditu zitzaidan, eta boluntario moduan parte hartzen hasi nintzen, duela urtebete. Ni ez naiz poesiazale amorratua baina egitasmoa gustuko dut.\nBoluntarioen lana da zuena. Nola antolatzen zarete sakelakoarekin?\nLinea bakarra dago, eta lau gailu. Doako zerbitzua da. Ni hasi nintzenean, bi sakelako zeuden bakarrik. Bat Bartzelonan zegoen, eta bestea Agoitzera ekarri nuen. Orain, estatu mailako iparraldeko eremuko koordinatzailea naiz ni. Asturiasen boluntario talde bat eratu zen, eta sakelakoa bidali nien. Sakelakoak boluntarioen artean pasatzea da asmoa. Esan didatenez, egitasmoaren webgunearen bidez, Nafarroako pertsona batzuek interesa agertu dute egitasmoan parte hartzeko. Koordinatzen ibiliko naiz ni. Hemendik bi astera, gutxi gorabehera, jasoko dut berriro sakelakoa. Boluntario askok izena eman dute, baina laguntza ekonomikoa behar dugu, gailu gehiago erosteko, linea ordaintzeko eta sakelakoak leku batetik bestera bidaltzeko. Ez dugu laguntzarik, ezta irabazirik ere.\nZer-nolako poesiak irakurtzen dituzu zuk?\nBoluntario bakoitzak erabakitzen ditu irakurriko dituen poesiak. Badaude beren poesiak irakurtzen dituzten boluntarioak ere. Nik ez ditut olerkiak sortzen, eta gustuko ditudan egileenak hartzen ditut. Orain egitasmoak beste tamaina bat hartu du, eta ardura sentitzen dut. Euskaraz irakurri izan dut nik, euskal kultura zabaltzeko asmoz. Adibidez, Joxean Artzeren Txoria txori eta Gabriel Arestiren Nire aitaren etxea. Kontua da ez dakigula nondik deitzen duten, eta egin izan dudana da euskaraz poema laburra irakurri, eta ondoren erdaraz egin. Horrez gain, izugarri gustatzen zaizkit Gloria Fuertes eta Wis?awa Szymborska. Eskualdekoa den Maitina Gutierrezen poemak ere irakurri izan ditut. Castillo Suarez ere gogoko dut, eta harenak ere irakurri ditut. Nik oso ongi pasatzen dut, eta hunkitu egin izan naiz poesiak errezitatzen. Egun osorako poesia bat aukeratzen dut.\nDeian ez da elkarrizketa sortzen telefonoaren bestaldean dagoenarekin. Bakarrik olerkia errezitatzen duzu?\nHori da. Norbaitek deitzean, besterik gabe bertso batzuk errezitatuko ditut, poemaren izenburua zein den esan, eta egilearen izen-abizenak. Ondoren, eskegi. Ez da bestearekin elkarrizketa sortzen, baina pentsatu dut aurrerago euskaraz ariko naizela esanen diedala deitzen dutenei, eta horrela aukera izanen dut olerki luzeagoak botatzeko. Ez nau kezkatzen, baina pentsatzen ari naiz zein litekeen modurik egokiena deitzen duen edonork ulertzeko, eta oreka hori bilatu nahian nabil.\nZenbat dei jasotzen dituzue egunean?\nSakelakoa eman zidatenean, dei gutxi jaso nituen, baina, ondoren, elkarrizketa bat argitaratu zuten hedabide batean, eta oihartzun handia izan zuen. Telefonoa sutan dago. Hainbeste dei jasotzen ari garenez, azkenaldian ez dago denborarik guztiei erantzuteko. Boluntarioen lana da gurea. Orain, adibidez, elkarlana dago Sitgesko Fantasia eta Beldurrezko Zinema Jaialdiarekin, eta beldurrezko poesiak irakurtzen ari dira.\nJendearengana poesia gerturatzea da asmoa?\nBadaude momentu batzuk poesiarako, eta beste toki batera eramaten zaitu olerkiak. Bakoitzak erabakitzen du zer-nolako poesiak irakurri: alaiak, tristeak… Inoiz ez dakizu zer eragin ahal duen bestearengan poesiak.\nZergatik uste duzu deitzen duela jendeak? Badago poesiaren beharra, edo izan liteke etenaldi bat egunerokoan?\nPentsatzen dut badagoela jendea deitzen duena bitxia delako. Beste batzuek, olerkiak gustatuko zaizkielako eta jakin-mina dutelako. Kuxkuxeatzeko ere deituko dute. Errepikatzen dutenak olerki zaleak izanen dira. Aldi berean, uste dut hau egiten dugunok erromantikoak garela, erromantiko izatea bere osotasunean eta zentzu zabalenean ulertuta. Normalean, beti lotzen dugu olerkia tristura edo bakardadearekin, baina nik askotan bertso alaiak aukeratzen ditut, poza eta itxaropena adierazteko. Hori ere badelako poesia. Aspaldian ideia nuen olerkia oso kontu estua eta serioa zela, intelektualek egiten zuten hori. Orain horrela ez dela badakidanez, nik ere azaldu nahi diot munduari hau ez dela intelektualen gauza bat. Poesia beste gauza bat dela aldarrikatu nahi dugu.\nKasu honetan, deitzen duenari espresuki belarrira esaten diodan gauza bat da poesia. Nire ustez, horrek bilakatzen du berezi. Une horretan zuri bakarrik xuxurlatzen dizudala poesia belarrira. Gizona edo emakumea den, ahotsaren tonua, gaztea edo heldua, gaia… Horrek guztiak eragiten dizkizu sentsazio desberdinak.


Kontingentzia Arruntengatiko prestazioa | Fraternidad-Muprespa\nKontingentzia Arruntengatiko prestazioa\nLangile baten diru-sarrerarik eza estaltzeko ematen den prestazioa, baldin eta gaixotasun arrunt baten edo lanetik kanpoko istripu baten ondorioz aldi baterako lanerako ezinduta badago eta Gizarte Segurantzaren osasun-laguntza jasotzen badu.\nMutualitatearekin kontingentzia arruntengatiko aldi baterako ezintasunaren prestazio ekonomikoa aukeratu duten enpresa elkartuetako langileek baino ezin dute prestazio hori eskuratu.\nOsasun Zerbitzu Publikoak (SPS) emango ditu baja, berrespen eta altaren parte medikoak. Mutualitateko medikuek ez dute ahalmenik kontingentzia horren parteak emateko.\nEnpresak Fraternidad-Muprespa mutualitatearekin kontingentzia arruntak hitzartuta baditu, bertako langileekin harremanetan jarriko da, beren osasun egoeraren berri izatearren, eta legez eskura dituen baliabide guztiak eskainiko dizkiete ahalik eta azkarren sendatu eta baldintza onenetan lanera itzul daitezen.\nLangileak bere eguneroko kotizazio oinarriaren %60 eta %75 arteko subsidioa jasoko du:\n4. egunetik 20.era, langileak bere oinarri arautzailearen %60 jasoko du.\n21. egunetik aurrera, bere oinarri arautzailearen %75 jasoko du.\nLanekoa ez den gaixotasunagatiko prestazio hori langileek jaso ahal izateko, baja hartu aurreko azken bost urteetan kotizatutako 180 eguneko gabealdia egiaztatu behar dute. Lanekoa ez den istripuagatik bada, ez da beharrezkoa langileek gabezia hori izatea.\nKontingentzia Arruntengatiko Aldi Baterako Ezintasuna (ITCC) baieztatu ondoren, eta enpresak Fraternidad-Muprespa mutualitatearekin estaldura hori hautatu badu, enpresak nominan ordaindu behar dio langileari, eta, ondoren, kotizazio-buletinetan konpentsatuko du, ordainketa eskuordetuaren erregimenean.